Vain yksi muutos ruokavalioon: Paino laskee ja makuaisti paranee kuukaudessa! - MTV.fi\nVain yksi muutos ruokavalioon: Paino laskee ja makuaisti paranee kuukaudessa!\nLifestyle > Makuja Julkaistu 01.09.2014 12:35\nJo kuukauden mittainen sokerilakko voi tehdä ihmeitä keholle.\nHerkuttelu kuuluu monella kesään, mutta syksyllä on aika kiinnittää huomiota syömiseen ja ennen kaikkea sokerin saantiin. Sateiden ja yöpakkasten myötä saapuvat myös syysflunssat ja muut viheliäiset taudit. Immuniteettiaan voi vahvistaa jättämällä lisätyn sokerin ruokavaliostaan. Jo kuukaudessa tapahtuu ihmeitä.\nHiilihydraateista sokeria pidetään joidenkin tutkimusten mukaan jopa kovia rasvoja haitallisempana terveydelle. Liiallisen sokerin saannin on todettu muun muassa lisäävän riskiä sairastua kakkostyypin diabetekseen ja sydän- ja verisuonitauteihin. Lisäksi runsas sokerin käyttö saattaa heikentää immuniteettia ja pitää yllä kroonista tulehdusta elimistössä.\nLitrassa täysmehua jopa 38 palaa sokeria\nJäätelö, virvoitusjuomat ja kesän muut koko perheen nauttimat herkut ovat varsinaisia sokeripommeja. Suomen ravitsemussuositusten mukaan päivittäisestä energiansaannista enintään kymmenys saisi olla peräisin lisätystä sokerista, mikä tarkoittaa aikuisella naisella alle 20 ja miehellä alle 25 sokeripalaa päivässä. Litrassa täysmehua on jopa 38 palaa sokeria, eli isossa mehulasillisessa noin 13 palaa.\nMaailman terveysjärjestö WHO alensikin vastikään sokerinsaantisuositustaan alle viiteen prosenttiin päivän energiansaannista. Suomessa suositus on edelleen alle kymmenen prosenttia.\nSopiva määrä sokeria sopivasta lähteestä\nSokerin ja muiden nopeiden hiilihydraattien runsas käyttö saa verensokerin heittelehtimään, mikä voi puolestaan pitkään jatkuessaan altistaa monille elintasosairauksille. Suuri määrä hiilihydraattia aiheuttaa vireystason laskua ja rentoutuneen, lamaannusta muistuttavan väsymyksen.\n– Hiilihydraattien sijaan kannattaa suosia proteiinia ja hyvälaatuisia rasvoja, joiden avulla näläntunne pysyy poissa pidempään. Ja kun syö puhdasta, proteiinipitoista ruokaa, vatsan- ja suoliston toiminta paranee ja yleinen vireystaso kohenee yleensä nopeasti, ravinto- ja hyvinvointivalmentaja Sami Sundvik sanoo.\nSundvik muistuttaa, että esimerkiksi hedelmistä saa huomaamattaan runsaasti ylimääräistä sokeria. Hän suositteleekin korvaamaan mahdollisimman suuren osan hedelmistä kotimaisilla marjoilla ja vihanneksilla.\n– Moni ajattelee herkuttelevansa terveellisesti vaikkapa viinirypäleillä. Rasiallisen hotkaisee sohvalla television ääressä varttitunnissa tajuamatta sen sisältävän 75 grammaa eli miltei 20 palaa sokeria.\nHedelmäsokeri eli fruktoosi ei nykytiedon valossa siis ansaitse synninpäästöä. Journal of Nutrition -aikakauslehti julkaisi elokuussa 2013 tutkimustuloksia, joiden mukaan hedelmäsokeri muuntuu tavallista sokeria nopeammin ja helpommin rasvaksi.\n– Luontaiset tai keinotekoiset makeutusaineet eivät ole pitkäaikaisessa käytössä hyviä. En suosittelisi sokeria korvattavan hedelmäsokerilla puhumattakaan keinotekoisista makeuttajista, Sundvik sanoo.\nKerrasta poikki -menetelmä toimii\nSundvik suosittaa sokerittoman syyskuun ohjenuoraksi kerrasta poikki -menetelmää.\n– Sokeriaddiktio on ongelma, ja ainoa tie vierottaa itsensä sokerista on lopettaa sen syöminen kokonaan. Vieroittautuminen vie kahdesta kolmeen viikkoa; samalla tavalla kuin vaikkapa kahvistakin.\n–Jos kokee, ettei pysty kerralla sokerista vieroittautumaan, sen voi aluksi korvata hunajalla ja ruokosokerilla, jotka ovat terveellisempiä vaihtoehtoja. Mutta jos asiaa katsoo painonhallinnan kannalta, nekin sisältävät ihan yhtä paljon energiaa.\nMillaisia muutoksia kuukauden sokerittomuuden jälkeen voi huomata?\n– Vireystaso, makuaisti ja unen laatu paranevat, paino laskee, immuniteetti vahvistuu ja treenin jälkeisiä lihaskipuja on vähemmän. Ihon kuntokin saattaa parantua jo kuukaudessa, luettelee Sundvik.\nRavinto- ja hyvinvointivalmentajan vinkit kohti sokerittomuutta:\n– Jätä kaikki lisätty sokeri pois kerralla, kiinnitä huomiota myös piilosokereihin.\n– Vaihda hiilihydraatit laadukkaisiin proteiininlähteisiin ja rasvoihin. Aloita päivä vireystasoa ylläpitävällä marjasmoothiella, jätä puuro tai ruisleipä väliin.\n– Syö puhdasta, prosessoimatonta ruokaa, jota elimistö oppii nopeasti käyttämään hyväkseen.\nLähde: New Organics\nErikoinen tempaus McDonald’sissa: Tyhjillä tölkeillä saa hampurilaisen ilmaiseksi 10 erilaista nälkätyyppiä – tunnistatko sen oikean näläntunteen?


Loud Silents antaa taas äänen mykkäelokuville // Osallistukaas festaripassien arvontaan! – Mansen Muijat | Lily\n6.4.2016 mansen muijat\nLoud Silents on live-musiikin ja mykkäelokuvan festivaali, jossa on upea tunnelma. Nykyartistit säveltävät vanhoihin elokuviin uudet ääniraidat, ja lopputulos on joka kerta yllättävä ja ainutlaatuinen. Mykkäelokuvan katsominen jyräävällä live-musiikkisäestyksellä on ravisteleva kokemus, jota on hankala ilmaista sanoin – kannattaa tulla paikalle fiilistelmään!\nTapahtuman konsepti on ollut alusta asti selkeä – mykkäelokuvia live-säestyksellä – mutta olemme neljässä vuodessa kiinnittäneet huomiota etenkin viestintään. Yleisin kysymys, johon vastaamme, on ”Niin, esitätte siis leffoja originaalisäestyksellä?”, ja tätä mielikuvaa koitamme häivyttää. Musiikki on siis täysin uutta, varta vasten festivaalille sävellettyä, ja juuri moderni musiikki on se, joka herättää vanhat leffat uuteen kukoistukseen.\nNo, siellä on ainakin B-oikeudet, eh eh…\nTykkään itse myös siitä, että YT:llä hengailemme kaikki – yleisö, artistit ja me järjestäjät – enemmän tai vähemmän samassa tilassa. Tuu nykimään hihasta ja juttelemaan!\nAvainsanat: arvonta, elokuvat, festari, Loud Silents Festival, manse, MGF, Tampere


Aleksi Röyhkiölle lumitöitä talvikauden päätteeksi | Moottoriurheilu.tv\nAleksi Röyhkiölle lumitöitä talvikauden päätteeksi\nAleksi Röyhkiön kilpailu päättyi keskeytykseen kolmannella erikoiskokeella. Kuva: Taneli Niinimäki / AKK\nLauantaina ajettu Joensuun SM-Itäralli päätti talvikauden vaativissa olosuhteissa. Aleksi Röyhkiö, 18, ei saanut onnistunutta päätöstä alkukaudelle Ford Fiesta R2 -auton ratissa, kun kilpailu päättyi keskeytykseen kolmannella erikoiskokeella.\nPalkintosija alla Joensuun osakilpailuun startannut nuorukainen koki ralliautoilun nurjan puolen, kun auto pyörähti lumipenkkaan. Vauhdikkaassa tilanteessa auton keulaan ja jäähdyttimeen tuli sen verran vaurioita, että rallin jatkaminen ei ollut enää mahdollista.\nKahdelle ajamalleen erikoiskokeelle ylöjärveläinen kellotti SM3-luokkaan neljänneksi nopeimmat ajat.\n– EK3:lle tultaessa alkoi ihan jäätävä lumisade, joka vaikutti paljon auton ajettavuuteen ja myös näkyvyyteen. Ulosajossa perä osui penkkaan, joka heitti saman tien keulan hankeen. Siitä auto kellahti kyljelleen ja matka jäi siihen, Röyhkiö kertasi.\n– Tästä rallista tuli nyt nollatulos, jonka lisäksi me hävittiin paljon arvokkaita pisteitä Tunturirallissa tekniikkaongelmien takia. Uudesta autosta on muuten hyvät fiilikset, joten talvikautta on turha jäädä murehtimaan vaan keskitytään täysillä kesän ralleihin, Röyhkiö päätti.\nFlying Finn Academyn valmennuksessa oleva Röyhkiö ja kartanlukija Ville Mannisenmäki ovat talvikauden jälkeen SM-pisteissä kuudentena.\nRalli SM -kauden ensimmäinen kesäkilpailu koittaa Riihimäellä 25. toukokuuta.


Yksin turvapaikkaa hakevan nuoren tie kulkee yhä harvemmin Suomeen | Yle Uutiset\nYksin turvapaikkaa hakevan nuoren tie kulkee yhä harvemmin Suomeen\nTurvapaikkaa ei haeta Suomesta, koska perheen yhdistäminen on lähes mahdotonta. Valtaosa Eurooppaan tulevista alaikäisistä hakee turvapaikkaa Ruotsista.\n8.5.2015 • Päivitetty 8.5.2015 09:01\nYksin Suomeen tulevien alaikäisten turvapaikanhakijoiden määrä on laskenut reilusti viidessä vuodessa. Tänä vuonna Suomeen on tullut noin 80 alaikäistä turvapaikanhakijaa. Viime vuonna hakijoita oli pari sataa. Vuonna 2008 Suomesta haki turvapaikkaa yli 700 alaikäistä.\nNyt on osoittautunut, että Ruotsiin tulleista nuorista moni on elänyt jossain Euroopan suurkaupungissa kadulla. Kokemukset ovat todella rankkoja.\nSiirtolaisuusinstituutin vanhemman tutkijan Krister Björklundin mukaan määrän vähenemisen taustalla on monia syitä.\nMaailman konfliktitilanne vaikuttaa luonnollisesti pakolaisvirtaan ja samalla myös yksinäisten alaikäisten turvapaikanhakijoiden määrään. Ennen vuotta 2008 Suomeen tuli suurin piirtein saman verran yksinäisiä alaikäisiä turvapaikanhakijoita kuin tällä hetkellä.\nJo olemassa olevien maahanmuuttajien määrä vaikuttaa myös – turvapaikanhakijat hakeutuvat helpommin maihin, joista löytyy oma yhteisö.\nSuomen kohdalla suuri vaikutus on myös kiristyneellä lainsäädännöllä ja perheenyhdistämisen vaikeutumisella.\n– Vanhempien pitää hakea perheenyhdistämistä. Ennen vuotta 2010 nuori pystyi hakemaan sitä itse. Suomi ei myöskään enää maksa matkoja. Prosessin pitää olla valmis ennen kuin nuori täyttää 18. Jos päätöstä ei saada ennen, se keskeytyy.\nVuonna 2013 yksi alaikäinen turvapaikanhakija sai perheensä Suomeen. Björklundin mukaan nuoret, joilla on perhe, kärsivät valtavasti siitä, ettei perhettä yhdistetä. Huoli ja stressi aiheuttavat psyykkisiä ongelmia ja jarruttavat kotoutumista.\n– Nuoret joutuvat kokemaan suuria pettymyksiä. Hyvin monella on ajatus siitä, että saisivat olla vielä perheen kanssa Suomessa, koska he ovat lähteneet aika mahdottomista oloista. Sellaisella, joka jää tyhjän päälle Suomeen, on kyllä vaikeaa.\nNuoret vaikenevat matkastaan\nSuurin osa alaikäisistä turvapaikanhakijoista tulee nykyisin Somaliasta tai Afganistanista.\nNoin 80 prosenttia yksinäisistä alaikäisistä saa lopulta turvapaikan, sanoo ryhmää tutkinut Krister Björklund. Suurin osa Suomeen tulevista on 16–17-vuotiaita poikia. Alle 12-vuotiaita tulee häviävän vähän kaikkiin Pohjoismaihin.\nJoskus perhe jää kotimaahan tai sen naapurimaihin. Toisinaan perhe hajoaa Kreikan tai Turkin rajalla, kun osa perheestä käännytetään kiinnioton jälkeen. Tällöin nuori joutui jatkamaan matkaansa Euroopassa yksin. Juuri kukaan Björklundin haastattelemista nuorista ei halunnut kertoa matkastaan kovin tarkkaan.\nNuoria pidetään piikkilanka-aitojen takana.\n– Siihen liittyy ikäviä ja usein traumaattisia kokemuksia. Nuori lähtee useimmiten salakuljettajan avustuksella. Nyt on osoittautunut, että Ruotsiin tulleista nuorista moni on elänyt jossain Euroopan suurkaupungissa kadulla. Kokemukset ovat todella rankkoja.\nBjörklund haastatteli tutkimukseensa 13 yksin Suomeen tullutta nuorta. Heistä vain yksi pyrki tietoisesti Suomeen. Osa ei maahan tullessaan edes tiennyt, missä päin maailmaa on.\nLähes kaikki nuoret tulevat Suomeen laivalla.\n– On harvinaista, että tullaan suoraan Suomeen. Lentoyhtiöt eivät kuljeta paperittomia tai sellaisia, joilla epäillään olevan väärennetyt paperit. Ainoa konsti on tulla laivalla Tukholmasta.\nHeti maahan saavuttuaan nuoret joutuvat kohtaamaan kovia ennakkoluuloja: Heitä pidetään ankkurilapsina tai ikänsä valehtelevina aikuisina. Kaikki haastatellaan ja testataan.\n– He ovat vahvoja selviytyjiä ja vaikuttavat aikuisemmilta kuin ovat. Perheet haluavat yleensä lähettää sen lapsen, jolla on parhaat mahdollisuudet selviytyä.\nKäännytettäviä nuoria otetaan yhä säilöön\nKaikki Suomeen tulevat nuoret eivät saa turvapaikkaa. Ne, joiden kohdalla päätös on käännytys, lähetetään kuitenkin pois vain, jos joku ottaa nuoren lähtömaassa vastaan.\nSuomi ottaa yhä säilöön kielteisen turvapaikkapäätöksen saaneita alaikäisiä, vaikka eduskunta on antanut periaatepäätöksen säilöönoton lopettamisesta.\n– Nuoria pidetään piikkilanka-aitojen takana. Poliittista tahtoa päätöksen täytäntöönpanolle ei ole löytynyt, Björklund toteaa.\nBjörklundin mukaan nuoria otetaan säilöön, koska osa kielteisen päätöksen saaneista katoaa. Vuonna 2013 katosi 10 alle 18-vuotiasta. Kahden heistä epäiltiin joutuneen ihmiskaupan uhreiksi jo ennen katoamista. Samana vuonna Ruotsissa katosi lähes 350 nuorta.\nSuurinta osaa kadonneista ei koskaan löydetä. Ne, jotka löytyvät, tulevat usein vastaan Suomen rajojen ulkopuolella.\nTanska ei yhdistä perheitä lainkaan\nSuurin osa turvapaikkaa hakevista nuorista suuntaa Ruotsiin. Maassa varaudutaan tänä vuonna yli 8 000 yksin tulevaan alaikäiseen turvapaikanhakijaan. Viime vuonna hakijoita oli yli 7 000. Saksasta turvapaikkaa haki 4 400 ja Italiasta 2 500 nuorta viime vuonna.\nMyös Tanskaan ja Norjaan, missä oleskeluluvalle on tiukat ehdot, hakeutuu enemmän yksinäisiä alaikäisiä kuin Suomeen.\nTanskaan yksin päätyvällä nuorella mahdollisuudet perheen yhdistämiseen ovat olemattomat. Sekä Norjassa että Tanskassa oleskelulupa päättyy, kun nuori täyttää 18-vuotta. Myös koulutusta rajoitetaan.\n– Perheenyhdistämiseen kyllä pyritään, mutta lapsi pitää yhdistää perheensä kanssa lähtömaassa eikä Tanskassa. Taustalla on maahanmuuton rajoittaminen eikä lapsen hyvinvointi. Maiden suurin huoli on se, miten saadaan pidettyä ihmiset rajojen ulkopuolella. Lapsen etu on korulause, Björklund sanoo.\nPohjoismaiden maahanmuuttopolitiikkaa vertailleen Björklundin mukaan harva nuori oikeasti joutuu lähtemään siltä seisomalta, kun oleskelulupa päättyy. Nuorella on mahdollisuus hakea uutta oleskelulupaa täysi-ikäisenä. Suomessa ja Ruotsissa oleskeluluvan voimassaolo ei ole yhteydessä hakijan ikään.\nTurvapaikanhakijoille lisää makuupaikkoja Turkuun 15.1.2015\nAlaikäisten maahanmuuttajien perheryhmäkoteja ajetaan alas – Lieksassa suunnitellaan tilalle uutta toimintaa 19.6.2014\nAula: Turvapaikkaa hakevien lasten säilöönotto kiellettävä 7.4.2014\nSyyrian sotaa paennut perheenisä kaipaa töitä ja juttuseuraa – "Tulevaisuus ei ole meitä, vaan lapsia varten" 24.2.2015\nKuntien into kiintiöpakolaisiin sammui vuodessa 16.2.2015\nKotimaaTurvapaikanhakuPerheetNuoretLapset ja nuoretMuuttoliikeOleskeluluvatTurvapaikkahakemuksen hylkääminenIhmissuhteetRuotsiYksinäisyysEuroopan matkailuTanskaSuomiVäestötiedePohjoismaat


Karsimalla menestykseen - Golfpiste.com\nTeksti Golfpiste.com Perjantaina 15. elokuuta 2008\nPhil Mickelson käyttää jopa viittä wedgeä © Getty Images\nVoitettuaan Crowne Plaza Colonialin Phil Mickelson olisi voinut kiittää useampaakin mailoistaan  erityisesti Odyssey putteriaan tai Callawayn 52-asteista X-forged wedgeään, jolla hän löi viimeiselle griinille puiden välistä. Rauta-6 tai puu-3 olisivat tällä kertaa kuitenkin jääneet vähemmille kiitoksille. Siitä yksinkertaisesta syystä, etteivät ne olleet kahdella viimeisellä kierroksella lainkaan pelissä. Rauta-6 joutui penkille jo torstaina ja puu-3 koki saman kohtalon perjantaina. Mickelson jätti mailat pois, jotta sai mukaansa viisi wedgeä. Hiukan epätavallista, mutta alkaa tällainen olla yhä yleisempää. Nykyään on vaikea määritellä ”tavallista” settiä. ” Kyllä minulla on tosiaan viisi wedgeä”, Mickelson sanoi. ”Harvemmin ne ovat kaikki yhtä aikaa pelissä. Tällä kentällä olen käyttänyt jokaista jokaisella kierroksella. Näidenkään wedgejen avulla ei ole helppoa pelata näille viheriöille.” Mickelson ei ole yksin. Esimerkiksi Jim Furyk jättää rautanelosen pois miltei joka viikko. Charlie Wi muutti mailakokoonpanoaan hiljattain saadakseen neljännen wedgen käyttöönsä. Wi luopui rautavitostaan ja taivutti rautanelosta asteen heikommaksi ja rautakuutosta kaksi astetta vahvemmaksi. Pelaajien mailanvaihtoruletti muistuttaa palapeliä. Joka viikko ammattilaiset pelaavat erilaisilla kentillä ja yrittävät perinteistä piittaamatta saada aikaiseksi tehokkaimman 14 mailan setin kullekin areenalle. ”Ei tämä ole mitään salatiedettä”, totesi Mickelson, joka on usein jättänyt mailoja bägistään. ”Tulos tehdään griinien ympäristössä, niinpä haluan, että minulla on mahdollisimman monta vaihtoehtoa kohdata erilaiset tilanteet. Kun pelaan kotona, en käytä 64-asteista wedgeä. Mutta kiertueella olosuhteet ovat usein niin äärimmäiset, että mailoja on valittava mukaan sen mukaisesti. John Rollins on lähtenyt myös mukaan vaihtorulettiin. Peilaten Jim Furykia Rollins on myös luopunut rautanelosestaan. Hän lisäsi 56-asteisen wedgen entisten 52- ja 59-asteisten väliin. ”Minulla on 100 metrin sisäpuolelta paljon enemmän lyöntejä, kuin rautanelosella, jolla lyön ehkä kahdesti kierroksen aikana”, sanoo Rollins. Onko mailasetin vaihtelussa mitään rajoja? Kuka tietää? Mickelsonin epäonnistuttua 40 metrisessä wedgelyönnissään lauantaina, hänen caddiensa Jim Mackay totesi, että tarvittaisiin kuudes wedge. Mackay ei ollut tosissaan, mutta Mickelsonin voitto viidellä wedgellä osoittaa, että settien säätämisellä voi olla merkitystä.


Suomen Puolustusministeriö - Puolustusvoimien räjähdetuotantovastuut säilytetään nykyisellään – kumppanuuden laajentamista selvitettiin Nammo Lapua Oy:n kanssa\nPuolustusvoimien räjähdetuotantovastuut säilytetään nykyisellään – kumppanuuden laajentamista selvitettiin Nammo Lapua Oy:n kanssa\nPuolustusministeri Jussi Niinistö on 01.02.2019 päättänyt, että nykyistä työnjakoa ei muuteta, vaan yhteistyötä kehitetään nykyisen työnjaon pohjalta. Puolustusvoimien oma räjähdetuotanto toimii nykyisellään tehokkaasti, laadukkaasti ja se tuottaa pienimmällä riskillä vaatimuksenmukaiset räjähteet. Puolustusvoimat jatkaa räjähdetuotantoa nykyisellä organisaatiorakenteella ja nykyisillä paikkakunnilla.\nNammo Lapua Oy on nykyisellään puolustusvoimien tärkeä kumppani ja yhteistyötä voidaan kehittää nykyisellä roolijaolla. Sotilasräjähteiden kotimainen tuotanto on sotilaallisen huoltovarmuuden kannalta tärkeä.\nLisätietoja antaa Puolustusministeriössä hallitusneuvos Jouko Tuloisela, puh. 0295 16001 (Valtioneuvoston vaihde) ja Pääesikunnassa insinöörimajuri Mika Karppinen, puh. 0299 800 (vaihde).


Avoimia työpaikkoja enemmän kuin vuosi sitten - Tori.fi\nLehdistötiedote • Syys 07, 2010 14:53 EEST\nTyö- ja elinkeinoministeriön mukaan työttömien työnhakijoiden määrä kasvoi toukokuussa 8 800:lla viime vuoden toukokuuhun verrattuna. Työ- ja elinkeinotoimistoissa oli toukokuussa 253 600 työtöntä työnhakijaa, joka oli noin 10 000 vähemmän kuin huhtikuussa. Lomautusten määrä on viime vuoteen verrattuna vähentynyt, sillä toukokuun lopussa lomautettuna oli noin 41 000 henkilöä, joka on puolet vähemmän kuin viime vuoden toukokuussa.\nUusia avoimia työpaikkoja ilmoitettiin TE-toimistoihin toukokuussa 38 200, joka on 2 700 enemmän kuin viime vuonna samaan aikaan. Avoimet työpaikat vähentyivät maa- ja metsätaloustyössä, kuljetus- ja liikennealalla sekä palvelutyössä. Avoimien työpaikkojen määrä lisääntyi eniten teollisessa työssä, korkeasti koulutettujen ammattiryhmässä sekä rakennus- ja kaivosalan töissä.\nAvoimet työpaikat löytyvät helposti myös Tori.fi -palvelusta. Myös työnhakija voi tehdä palveluun oman työnhakuilmoituksensa. Tori.fi on ilmoita ilmaiseksi -palvelu, jossa ilmoittaminen on helppoa eikä rekisteröitymistä vaadita.\ntyöpaikatavoimet työpaikatilmoita ilmaiseksi


Vettel kimpaantui kritiikistä: "Aina niin negatiivista!"\n11.07.2016 klo 18:14\nSebastian Vettel ei voi olla tyytyväinen omaan suoritukseensa Britannian GP-viikonloppuna.\nSiverstonen GP-viikonloppu ei Vettelille juuri ilonaiheita tarjonnut. AOP\nViikonloppu sai mollivoittoisen sävelen jo lauantaina, kun saksalainen ajoi aika-ajossa kuudenneksi, mutta putosi vaihdelaatikkoremontin takia 11. lähtöruutuun.\nKilpailu ei juuri Vettelin osakkeita nostanut, nelinkertainen maailmanmestari ylitti maalilinjan yhdeksäntenä ja putosi mestaruustaistossa tallikaverinsa Kimi Räikkösen ja Red Bull -kuski Daniel Ricciardon taakse viidenneksi.\nRäikkösenkään viikonloppu ei järin ruusuisesti sujunut.\nFerrari-tallissa on varsin erilaiset ajatukset siitä, miten viikonloppu vaikuttaa jatkoon.\n– MM-sarja ei ole vielä ylittänyt puoliväliä, mestaruustaistelu ei tietenkään ole ohi. Mutta on muistettava, että jos haluamme pitää mestaruusunelman elossa, meidän täytyy saada asioita hallintaan, tallipäällikkö Maurizio Arrivabene lausui.\nItalialainen linjasi tallin suurimmaksi ongelmaksi aerodynamiikan, mutta myös vaihdelaatikon luotettavuusongelmat kismittävät.\nArrivabenen mukaan Unkarissa tallilla ei ole varaa enää samanlaiseen sukellukseen.\n– Tärkeintä on nyt palauttaa Red Bull meidän taaksemme ja vasta sitten voimme hyökätä Mercedestä vastaan.\nVettelin suhtautuminen tilanteeseen on hivenen pomoa suopeampi.\n– Olimme kilpailussa nopeita, emme vain tällä kertaa riittävän nopeita kilpaillaksemme Red Bullin ja Mercedeksen kanssa. Mutta ei tässä ole minkäänlaista syytä paniikkiin, sunnuntai vain sattui olemaan huono päivä.\nVettel kuitenkin kimpaantui, kun toimittaja totesi, että Ferrarin osalta koko Silverstonen-viikonloppu oli lähes katastrofaalinen.\n– Olette aina niin negatiivisia! Heti, jos asiat eivät mene yhdellä tai kahdella kerralla putkeen...


Asiakasopas uusille vuokralaisille - Minna Homes Costa del Sol\nTeethän ajanvarauksen toimistolle tai asunnolle tulopäiväksi. Tullessasi varaudu maksamaan takuu, vuokra ja välityspalkkio, jollet ole sitä jo etukäteen tilille suorittanut, olet saanut tiedon miten maksut suoritetaan. Espanjassa on edelleen käytössä käteismaksut ja varsinkin iäkkäät omistajat haluavat maksut käteisellä ja vuokrauslaki sen saallii. Toimistolla/asunnolla allekirjoitetaan sopimus ja saat avaimet, tutustuthan kartasta jo missä asuinpaikkasi sijaitsee. Lähetä etukäteen passinumerosi ja NIE (jos sinulla se on). Ota kopio passista ja NIE: sta mukaasi. Vuokrasopimus lähetetään suomennettuna pääkohdittain tai saat sen kopiona.\nVälittäjän tehtävä on välittää asunto ja valvoa sopimuksen toteutumista tarvittaessa sekä toimia tulkkina sopimuksen sisältöön liittyvissä kysymyksissä esim. Irtisanottaessa asuntoa tai uudistettaessa sopimusta. Välittäjä laskuttaa muista tehtävistä mm. yöpäivystys 50€/kerta klo 22-07.\nAvainten säilytys on vuokralaisen vastuulla eli jos avain jää asunnon lukkoon sisäpuolelle, katoaa tai jää jumiin lukkoon, vuokralainen kutsuu lukkosepän paikalle. Numeroita lötyy useimmilta talon ilmoitustauluilta ”Cerrajero”.\nTuuletus ikkunoiden/parkkeen oven avauksella Espanjassa on tärkeää, ilmalämpöpumput ovat silloin suljettuna. Pintahome ei tarkoita, että ”asunto on homeessa”. Jos wc- pöntön kansi on kiinni- sinne tulee hometta. Pese mahdollinen home pinnoilta pois käyttäen Lejia- tuotetta. Rannikolla on yleistä tehdä homevalituksia aiheetta joten omistajat eivät enää ota vakavasti valituksia. Otamme kuitenkin vakavasti huolenne, kun vika on pysyvä ja haitallinen, pyrimme neuvottelemaan omistajan kanssa ratkaisuista.\nSähkö maksaa kaksinkertaisesti sen mitä Suomessa, sähköyhtiö laskuttaa kulutuksesta (usein jo etäluettavat mittarit) joten laskua on erittäin vaikea reklamoida. Huoneistossa on veden lämmittämiseen termostaatti. Jos Lämmin vesi loppuu, olet käyttänyt sen loppuun ja sinun tulee odottaa, että vesi lämpenee uudestaan, muistathan, että vesi lämpenee sähköllä tai aurinkopaneeleilla eli pitkät suihkut joita Suomessa pidetään itsestään selvinä kerrostalossa ovat täällä sinulle maksullisia. Talvella lähes kaikissa asunnoissa on viileämpää kuin Suomessa joten asiasta valittaminen ei auta, pue lämpimästi, villasukat ovat myös Espanjassa tarpeelliset.\nJos kaasu on loppu, kaasua tilataan kadulla kulkevista autoista (voit näyttää sormella:” una una bombona de gas”) tai haetaan huoltoasemalta.\nLue talonyhtiön säännöt ja muista, että hiljaisuus on yleensä klo 24-07 myös talojen pihoilla taajamassa.\nRoskat laitetaan/lajitellaan kadulla oleviin metalliputkiin tai muovisäiliöihin, kuten Suomessa lajitellaan roskat.\nTurvallisuus: Älä ota rantakadulla vastaan kukkia tuntemattomilta, pidä laukku aina etupuolellasi, kun liikut väkijoukossa, älä laita laukkua maahan missään tilanteessa. Takataskussa ei säilytetä lompakkoa eikä kännykkää. Yleisin paikka tulla ryöstetyksi on rantakatu ja markkinapaikat. Yleisesti ottaen rannikolla on ihan turvallista, mutta tilaisuus tekee varkaan täälläkin.\n”Matkustaessasi ulkomaille muista, ettei tätä maata ole tehty sinun mukavuuttasi silmälläpitën. Se on olemassa, että sen omilla asukkailla olisi hyvä olla” -Clifton Fadiman-\nVuokralaisista noin 20% haluaa palata puolen vuoden sisällä Suomeen, se on ihan ok, Espanja on erilainen ympäristö ja se ei kaikille sovi. Muistathan tervehtiä, kun menet julkisiin tilohin ja hyvästellä kun lähdet. Pidetään suomalaisten hyvä maine kunnossa jatkossakin. Olet sydämellisesti tervetullut asiakkaaksemme.


Helsinki jatkaa alavireisenä - Fed-noste ei kannattele kursseja | Arvopaperi\n20.6.2019 14:38 päivitetty 20.6.2019 14:38\nHelsingin pörssi on jatkanut laskusuunnassa valtaosan päivästä muusta Euroopasta poiketen. Muualla kurssit ovat nousseet Fedin eilisten korkokommenttien kasvatettua koronlaskuodotuksia.\nKello 14 jälkeen OMXH-yleisindeksi oli 0,1 prosentin laskussa 9301,02 pisteessä.\nVaihdetuimpien osakkeiden kehitys on epäyhtenäistä. Indeksiä laskee ainakin sen painavimman osakkeen Nordean alamäki. Finanssijätin osake on 1,4 prosentin laskussa ja kauppaa käydään 6,38 euron hintaan.\nAlamäkeä laskettelevat myös metsäyhtiöt UPM-Kymmenen ollessa 1,36 prosenttia miinuksella 23,32 eurossa ja Stora Enson laskettua 1,0 prosenttia. 9,69 euroon. Loivassa laskussa (-0,3 prosenttia) on myös Sampo, jolla on käyty runsaasti kauppaa osakkeen oltua puolen päivän aikaan pörssin vaihdetuin.\nTämän hetken vaihdetuin osake Nokia on pysytellyt 0,8 prosentin nousussa 4,50 eurossa.\nLaskijoiden kärjessä 3,9 prosentin pudotuksessa on Stockmannin B-osake (2,12 euroa), ja nousijoiden kärjessä 5,9 prosentin nousulla Viking Line (17,70 euroa)\nAamulla neljästä uudesta kouluhankkeesta tiedottaneen Lehto Groupin osakkeen 2,9 prosentin nousu on taittunut 1,7 prosenttiin ja kauppaa käydään tällä hetkellä 2,42 euron hintaan. Yhtiöllä on putkessa tulossa lisää kouluhankkeita. Päiväkodeista ja kouluista vastaava tulosyksikön johtaja Juha Paananen korosti, että koulut on yhtiön strateginen painopiste ja tälle alueelle on tietoisesti satsattu yhtiössä.\n”Kouluhankkeet on yhtiölle kasvualue. Hoivapuolella on ollut havaittavissa epävarmuutta, mutta kouluissa on kasvua. Luvassa on lisää sopimuksia. Meillä on toistakymmentä kouluhanketta vireillä ja niistä kerrotaan syksyn kuluessa”, Paananen sanoi Kauppalehdelle aiemmin tänään.\nVenäjä-painon vähentämisestä aamulla tiedottaneen YIT:n osake on kääntynyt aamun loivan nousun jälkeen 1,6 prosentin laskuun ja osakkeella käydään nyt kauppaa 5,05 euron hintaan.\nYIT ilmoitti, että se on päättänyt luopua Moskovan ja Moskovan alueen asuntorakentamisesta, jossa toiminta on ollut ”hyvin pääomaintensiivistä ja toimintaympäristö haastava”. Järjestelyiden vuoksi YIT tekee toisella vuosineljänneksellä 31 miljoonan euron kertaluontoisen alaskirjauksen alasajettavien liiketoimintojen tasearvoihin ja 9 miljoonan euron varauksen liiketoimintojen alasajamiseksi.\nInderesin analyytikko Olli Koponen arvioi, ettei erillä ole vaikutusta yhtiön vuoden 2019 ohjeistukseen, sillä yhtiö ei kirjaa tappioita tai alaskirjauksia oikaistuun liikevoittoon.\nEilen Flow Controlin ja Mineralsin erottamisesta omiksi strategisiksi kokonaisuuksi kertoneen ja tänään suositusnoston saaneen Metson osake on 1,8 prosentin nousussa 34,32 eurossa. Pareto Securities nosti Metson suosituksen tasolta "pidä" tasolle "osta". Tavoitehinta nousi 37,0 eurosta 39,0 euroon.


Jakautumassa tosissaan - Taloussanomat - Ilta-Sanomat\nJulkaistu: 24.6.2002 10:42\nPalm on muodostamassa omaa erillistä hallitusta käyttöjärjestelmäyksikölleen. Tämä vahvistaa yrityksen aietta jakaa toimintansa kahteen toisistaan erilliseen yksikköön, joista toinen keskittyy käyttöjärjestelmän ja toinen kämmentietokoneiden valmistukseen.\nLähteitten mukaan käyttöjärjestelmäyksikön hallitukseen nimetään Palmin toimitusjohtaja ja hallituksen puheenjohtaja Eric Benhamou, PalmSourcen toimitusjohtaja David Nagel, Palmin entinen markkinointijohtaa Satjiv Chahil, entinen 3Comin toimitusjohtaja ja nykyinen Informixin pääjohtaja Robert J. Finocchio Jr ja Be:n entinen pääjohtaja Jean-Lois Gasse.\nPalm osti Be:n viime vuonna. Gasse, eräs entisiä Apple-suuruuksia toimii nykyään Computer Access Technology:n pääjohtajana.\nPalm ilmoittanee tiistaina, että kovovalmistuksen johtajasta Todd Bradleystä tulee yrityksen laitevalmistuksen pääjohtaja. Viime viikolla Palm ilmoitti irtisanomisista laitevalmistusyksikössään.\nPalmin tavoitteena on listata molemmat yritykset pörssiin erillisinä yhtiöinä.\nYhtenä etuna käyttöjärjestelmäyksikön eriyttämisessä nähdään se, että sen tuotteiden lisensiointi helpottuu, kun kilpailijoiden ei tarvitse pelätä Palmin laitevalmistusyksikön saavan liian suurta kilpailullista etua tilanteesta.\nMyös lisärahoituksen hankkiminen helpottunee operaation ansiosta.\nPalmin ongelmana on, että se kärsii jo toisesta perättäisestä huonosta keväästä, kun myynti vain laskee. Palm kertoi viime kuussa sekä päättyneen että kuluvan vartin tulosten jäävän arvioiden alapuolelle huonon kysynnän johdosta Cnet kertoo.


Suomen maailmanmestaruus sai kiekkofanit liikkeelle, kauppojen hyllyt ammottavat tyhjyyttään mörkömukien kohdalla - Uutiset - Kankaanpään Seutu\nMörkömukit myyty loppuun myös Satakunnassa – mörkötuotteita haetaan kiivaaseen tahtiin myös netin kauppapaikalla\nJenny Jokinen,Tuuli Heervä\nMörkö-muumimukien kysyntä on ollut valtavaa voittoisan jääkiekon MM-finaalin jälkeen. Suomen joukkueen kapteeni Marko ”Mörkö” Anttila teki Kanadaa vastaan pelatussa finaalipelissä kaksi maalia. Sen jälkeen mukit ovat hävinneet kauppojen hyllyiltä ja verkkokaupoista hurjaa vauhtia.\nPrisman johtaja Janne Nurmi vahvistaa mörkömukien olevan loppu kaikista S-ryhmän kaupoista Satakunnan alueella. Prisman verkkokaupassakin ihmiset ovat varanneet mukeja jonoksi asti.\n– Mukit loppuvat todennäköisesti ennen pitkää koko maasta, Nurmi arvioi.\nMörkömukien suosiota ihmetellään Mikkolan ja Puuvillan K-Citymarketeissakin. Kummastakin mukit on myyty loppuun, ja kyselyjä niistä on vastaanotettu pitkin päivää. Myös Porin Sokokselta vahvistetaan mörkömukien loppuneen.\nMM-kultajuhlat ovat levinneet myös maan suurimpaan kauppapaikka Toriin. Siellä haetaan tällä hetkellä mörkötuotteita keskimäärin kuudesti per minuutti. Myös Leijonien fanipaidoilla on tällä hetkellä kova menekki.\n– Mörkö-hakujen tahti on kiihtynyt sunnuntaiaamusta saakka. Tänään aamukahdeksalta tehtyjen hakujen määrä oli kolme hakua minuutissa eli vauhti on tuplaantunut päivän kuluessa. Tahti kiihtyy varmaankin edelleen, kertoi Torin kauppapaikkajohtaja Timo Huhtamäki maanantaina alkuillasta.


SixSixOne Pyöräilyvaatteet netistä | Bikester.fi\nSixSixOne Pyöräilyvaatteet 45 Tuotetta\nPyöräilyvaatteet merkiltä: "SixSixOne"\nPyöräilyvaatteet merkiltä: "SixSixOne". Meiltä löydät laadukkaita tuotteita hyvään hintaan. Jos haluat kuitenkin ennakkoon arvaamattomasta syystä palauttaa tai vaihtaa ostamasi tuotteen, niin sinulla on aina 100 päivän palautusoikeus ja ilmaiset palautukset. Bikesterin Pyöräilyvaatteet toimitetaan aina nopeasti ja niillä on 24 kuukauden tuotetakuu. Tilaa tänään, lähetämme huomenna. Bikester - sinun polkupyöräkauppa netissä!


Moni jättää sikiöseulonnan väliin – vuosittain satoja abortteja sikiövaurioiden takia - Kotimaa - Uutiset - MTV.fi\nMoni jättää sikiöseulonnan väliin – vuosittain satoja abortteja sikiövaurioiden takia\nJulkaistu 02.03.2016 05:30\nSikiöseulonnat ovat vapaaehtoisia ja maksuttomia odottaville äideille Suomessa. Silti jopa kolmasosa päättää jättää ultraäänitutkimuksia väliin.\nSeulonnat nousivat puheenaiheeksi, kun sairaalaklovnina työskenetelevä Elina Reinikka kertoi Helsingin Sanomien haastattelussa, ettei hän käynyt nyt kolmivuotiaan lapsensa raskausaikana lainkaan sikiöseulonnoissa.MTV:n tietojen mukaan yllättävän moni muukin on päättänyt jättää sikiöseulat väliin raskausaikana. Terveyden- ja hyvinvoinnin laitoksen syntymärekisterin tiedoista selviää, että varhaisraskauden yleisessä ultraäänitutkimuksessa käy noin 70 prosenttia odottajista.\nPeräti 30 prosenttia odottavista äideistä jättää siis viikolla 10-13 tehtävän ultraäänitutkimuksen väliin.THL:n rekisterin mukaan kromosomipoikkeavuuksia seulova seerumiseula jää puolestaan väliin peräti 50 prosentilta äideistä. Esimerkiksi Down-syndrooman kohonnut riski selviää seulasta.Yksityisen puolen käynnit eivät näy tilastoissaNiin kutsutussa rakenneultrassa eli noin 18-20 viikoilla tehtävästä vaikeiden rakennepoikkeavuuksien selvittämiseksi tehtävässä ultraäänitutkimuksessa käy THL:n rekisterin mukaan noin 80 prosenttia odottavista äideistä. Tutkimus tehdään yleensä raskausviikoilla 18-21 tai raskausviikon 24 jälkeen.THL:n tutkijan Ulla Saalasti-Koskisen mukaan tilastoja tehtyjen sikiöseulontojen määrästä pidetään yleensä aluekohtaisesti. Koko maan kattavaa erillistä sikiöseulontarekisteriä ei ole olemassa. – Nämä luvut syntymärekisteristä antavat vain osviittaa totuudesta. Asiaa ei ole tutkittu kovin paljoa. Emme pysty sanomaan, miksi näin moni jättää tutkimukset väliin, Saalasti-Koskinen THL:stä sanoo MTV:lle.Kuntien velvollisuus on järjestää odottaville äideille maksuttomat tutkimukset. Kysymys siitä, miksi yllättävän moni jättää ilmaiset käynnit välistä, on monitahoinen.Odottavat äidit saattavat jättää tutkimukset väliin eettisistä syistä tai vedoten vakaumukseensa. Toisaalta osa odottavista äideista saattaa suunnata yksityiselle puolelle tutkituttamaan tulevan lapsensa.– Neuvolakorttiin ei esimerkiksi merkitä sitä, jos käy yksityisellä puolella ultraäänitutkimuksessa. Nämä käynnit eivät näy tilastoissa, Saalasti-Koskinen muistuttaa.Suomessa syntyi Tilastokeskuksen mukaan vuonna 2014 yhteensä 57 232 lasta. Vuonna 2014 tehtiin yhteensä 9 800 raskaudenkeskeytystä, joista 3, 6 prosenttia eli noin 352 tehtiin mahdollisen tai todetun sikiövaurion perusteella. – Tietenkin toivoisimme, että odottavat äidit kävisivät ainakin varhaisraskauden yleisessä ultraäänitutkimuksessa. Siinä selviää sikiöiden lukumäärä ja elossa olo sekä arvioidaan raskauden kesto. Rakenneultran jälkeen voidaan tarvittaessa ohjata oikeaan synnytyssairaalaan, mikäli siinä selviää jotain poikkeavaa, Saalasti-Koskinen pohtii.\nPyöräilijä jäi auton alle suojatiellä\nEkonomisti yhteiskuntasopimuksesta: Piristää taloutta viiveellä


Tulosta sivu - Apulantaa taimen kanssa\nKeskusteluaiheet => Metsätalous => Aiheen aloitti: Rakkine - 15.05.20 - klo:11:15\nOtsikko: Apulantaa taimen kanssa\nKirjoitti: Rakkine - 15.05.20 - klo:11:15\nMaastulliasa oli mielenkiintoinen juttu, missä apulantaa laitetaan teelusikallisen verran puuntaimen istutuskuoppaan istutuksen yhteydessä. Pottiputkessa on jonkinlainen annostelija. Soisi tästä tulevan yleinen käytäntö, kun ruotsalaisten tutkimusten mukaan taimi kasvaa nopeammin ja siten pärjää paremmin ympäröivää kasvillisuutta vastaan. Mulla on kuusentaimien istutusurakka edessä, heräsikin kiinnostus että jos laittaisi ihan vaan hyppysellisen joka taimen pohjalle, pudottaisi putkeen ja taimi perään, kokeilisi muutamalla sadalla taimella, tosin käytettävissä on vaan peltolannoitetta, mitä toukotöistä jäi, jutun mukaaan ruotsalaiset käyttää jotain erikoislannoitetta.\nOtsikko: Vs: Apulantaa taimen kanssa\nKirjoitti: klapikasa - 15.05.20 - klo:22:02\nOlen lannoitanut vuoden vanhoja istutuksia missä hyvinkin voimakaasti epäsuhde fosfori mangaani puutosta. Ihan vaan pieni kourallinen/ puu. Ämpärillä pääsee pitkään ja ei mene ravinteet heiniin ja roskapuihin. Oli ihan kauhee näköistä mikä se puusto sielä oli ennen kun tein asialle jotai, eli avohakkuu puoli ha. Tuliko 5m3 kuusikuitua kun ne oli niin monihaaraisia ja puskia, myös koivut oli nopeita s koukuja.\nKirjoitti: Oksa - 16.05.20 - klo:08:14\nmitä oot laittannu? ite katoin tuota kuvaa lehessä ja ei perkule saa selville miten tuo värkki toimii.. rakentelis itekii..\nKirjoitti: eevertti - 16.05.20 - klo:11:54\nMietin jos heittelis taimilaatikkoon tai vakkaan muutaman kourallisen apulantaa niin kyllähän siinä menis muutama rae per taimi.\nJotain booripitoistahan tuo pitäisi kaiketi olla mutta ei siitä salpietaristakaan varmaan haittaa ole.\nKirjoitti: Pasi - 16.05.20 - klo:12:32\nJutussa ei taittu tarkasti mainita mitä kaikkea lannoite sisälsi ja aika positiivisia ajatuksia jutussa lannoittamisen vaikutuksista maalailtiin. Heiniä vastaan voisi paremmin pärjätä edellyttäen että taimi käyttää ensimmäisenä vuonna annetun lannoitteen ja kasvattaa fiksusti juuriaan. Koivuja yms. vastaan tuskin apua on yhtään koska koivu kasvaa niin paljon nopeammin. Ravinnepuutosta tai epäsuhtaa lannoittamalla varmasti pystyy korjaamaan mutta silloin pitää tietää mitä antaa eikä vain veikata. Oikeaan arvaamista voisi helpottaa jos tietäisi mikä ravinne on tärkein tai minkä puutteesta juurien kasvu ensimmäisenä hidastuu. Runkoa taimi ehtii kasvattamaan seuraavanakin vuonna vauhdilla jos ensimmäisenä vuonna tulee kunnon juuret.\nKun kokeilet niin jotain selviää ja tulihan ainakin kokeiltua ::) Ja kai lannoitat maalajiltaan tai kosteudeltaan erilaisiin paikkoihin omat ruudut tai pitkän ja sopiva levyisen nauhan istutusalueen poikki jotta mukaan tulee paikan ja maalajin vaihtelua.\nKirjoitti: lypsyukko - 16.05.20 - klo:18:30\nTäs yks päivä tuttu kertoili hommanneensa jo 3. männyn taimet kyseiselle neva palalle. Ensimmäiset oli kuulemma kuolleet selvästi siihen, että se oli lannoittanut taimet ylijääneillä peltolannoitteilla tyyliin kourallinen juurelle. Lannoittamattomat olivat selvinneet hengissä. Viime kesänä kait sitten tappoi kuivuus.\nKirjoitti: klapikasa - 16.05.20 - klo:18:44\nVuonna 17, se superkolea kesä, kuusi joka oli istutetuu keväällä teki kaikki yli 20cm vuosikasvun, jotkut yli 30cm, ensimäisenä vuonna. Siis ne oli jo toisena metsävuotena lähes puolimetrisiä, helppoja löytää heinästä ja ei se heinä ja muuta vielä niin rajua ole toisena vuona. No riipuu maalajista.\nTää on etelä rannikkoa, uusimaa. Ei ole booripuutosta täällä. Neulasanalyysi ja kemera tukea saatu terveyslannoitukseen. Rannikon metsäkeskuksen väki tietää kuinka tavalista se fosfori puutos lehto tyypisissä metsissä on. Ne voivat näytää ku paha booripuutos, mutta ei ole. Kuvia on ollut täällä mutta ne ovat kadoneet, oli kuusi joka oli 15v, ja kolme vuosikasvuja oli normaalia yksi latva, loput tosimonihaaraisia. Semmosia se koko läntti missä pahin oli. Lannoitin ensimäisen kerran ihan k raudan joku puutarhan fosforirikas? pari säkkiä. Nyt olen toisen kerran antannut vähän enemäm metsän np, just vain sen taimen ympärille japieni kourallinen.\nKolmas, myös 17 istutettu, taas hurjasti moniharraisia, soitin "tietäjille" Kuunteli ja kävi kattomassa. Nousi ulos autosta ja totesi jo heti että se on suon reuna, peltojen alaosa, puron vieressä. Pakkasvaurioita. Sekatööreillä vaan ja toivoa että edes joku vuosi olis ilman kovaa hallaa ja koivu haapa nousis suojaksi.\nKirjoitti: Hervast - 16.05.20 - klo:20:41\nBoorinpuutoksesta kärsivät kuuset paletuvat herkemmin. Boori nykysin helppo levittää reppuruiskulla.\nKirjoitti: Oksa - 17.05.20 - klo:08:35\neilen poijjat käväs heittämässä lannat kasvustoon. olipa helppo nakki. pienellä pyörähtyksellä hehtaari levällään ja kun sittn hetken päästä alkoi sateen tihuutuksen ni ei paremmin vois sattua. ei kyllä tekis enää mieli lähtee reppurin kans tuonne risujen sekaan talsimaan.. ( ryteikkö kaatettu maahan maatumaan haittaamasta töitä jatkossa )\nKirjoitti: Oksa - 17.05.20 - klo:10:29\nbtw, onko kukaan käyny kattomassa aikasia istutuksia? tuossa tuttu haasto et on jo muutamista männyntaimista latva keltainen, lie pakkanen ollu panemasa..\nKirjoitti: de Citonni - 17.05.20 - klo:12:15\nLainaus käyttäjältä: lypsyukko - 16.05.20 - klo:18:30\nMuutama vuosi sitten istutin pihtakuusia vanhan hevostarhan pohjalle.\nOsa kuoli, luultavasti liian voimakkaan lannoitusvaikutuksen vuoksi.\nKirjoitti: Oksa - 19.05.20 - klo:08:14\nniin, liika on liikaa. epäilen että kuin moni lopsauttaa taimelle liikoja apuja jo puolilla päivin. koura on niiiiin suurpiirteinen mitta..\nKirjoitti: Oksa - 02.06.20 - klo:20:05\ntänään kerkesin istuttamaan kuusentaimia aukkoon, hitto, siitä sais helpolla pellon; jos tarviis. 700 tainta maltoin laittaa maahan, mutta mietin mahtaako määrä riittää kun mättäitten väli jopa 1,2 metriä! noooo, laitan sit jotain koivua sekaan.. nuo laikut on kyllä ihmeesti kosteita! vaikka pellola tuntuu että olis sateen paikka! on se tuo istutus vaan niiiin mukavaa hommaa että... paitsi että saunassa huosin kuin kihelmöi vasenkylki.. havunneulaset rikkoo ihoa kivasti ja hiki tuntuu...\nKirjoitti: Kotivaara - 04.06.20 - klo:21:40\nTäällä päin paljon boorinbuutos alueita. Olemme sotkeneet noin 300-400 g perus jauhemaista solubooria ( olikohan 1/4 osa booria) noin 10 litraan maalipönttöön peltolannottetta. Tämä seos vakkaan ja nyrkillinen 3 - 4 taimen läheisyyteen laikulle ( ei taimen päälle ). Kokemuksien mukaan kuusentaimet selviää paljon paremmin heinien kanssa kilpailemisesta. Eikä ole pakko tehdä samana vuonna istutuksen kanssa, vaan seuraava kevät / kesä näyttäisi kokemuksien mukaan olevan hyvä...\nKun taimen latvan saa kasvamaan alussa nopeasti, myös juuret kasvaa nopeasti. Isoilla juurilla taimi saa paremmin maasta tarvitsemansa. Tai näin olen sen ajatellut menevän.\nKirjoitti: Oksa - 05.06.20 - klo:08:32\nonko muuten porukoilla ahava taimia tappanna? itellä on melkein puolentoista ha n aukko jossa osa on kuollu ja ahava totettu syylliseksi.. eka kerta miun aikana kun nuin paljon on tehny tuhoa.. onneks on tilalle uusia taimia reilun määrän takia mutta.. onko olemassa 25-30 millistä pottiputkea?? umpin männyntaimet nykyään pikkolotaimia, eli 2x2 senttisissä paakuissa!!! ja tavan lavaan mahtuu 400 kpltta!! kuulema lähtee nopsemmin kasvuun kuin perinteinen..\nKirjoitti: eevertti - 05.06.20 - klo:18:01\nTutkittua tietoa ei ole mutta epäilen että ahava vei minun kuuset viime keväänä. Oisko ollu 1500 tainta joista ehkä 10% hengissä.\nUittokalustolla 38mm putki ohuin.


Porin monipuoliset asuinmahdollisuudet tarjoavat runsaasti vaihtoehtoja elämäntilanteestasi riippumatta. Välittäjiltämme löytyvä asiantuntevuus auttaa Sinua löytämään asunnon helposti ja varmasti. Tutustu Porin myynnissä oleviin asuntoihin – ehkä löydät juuri sen mitä olet etsinyt! Inspiroidu ja lähde toteuttamaan unelmaasi uuden kodin etsinnässä Porista.\nPorin asunnot monimuotoisessa ympäristössä\nHalusit itsellesi kodin merenrannasta, metsän siimeksestä tai kaupunkiasunnon, välittäjämme auttavat sinua löytämään unelmiesi ratkaisun juuri omien toiveittesi mukaan. Pori tarjoaa mahdollisuuksia jokaiseen elämäntilanteeseesi. Me autamme etsimään sinulle unelmiesi asunnon! Ammattilaisemme tuntevat Porin lähiseudun luonteen ja arvon. Kartoitamme toiveidesi mukaan mieleisesi ja unelmiasi vastaavan asunnon.\nLöydät Porin myytävät asunnot helposti sivustoltamme\nJotta olet varmasti ensimmäisten joukossa kuulemassa Porin uusista myynnissä olevista asunnoista, hyödynnä välittäjämme osaamista ja tarjoamistamme mahdollisuuksista. Kerro toiveesi ja tarpeesi suoraan välittäjällemme tai aseta Kotivahti®, jolloin saat tiedon sinun hakukriteerejä vastaavista, uusista Poriin myyntiin tulleista asunnoista suoraan sähköpostiisi. Voit myös tehdä ostotoimeksiannon, jolloin etsimme sinulle puolestasi asunnon ilmoittamillasi kriteereillä ja sijainnilla – vaikka jopa tarkalla osoitteella!\nKatso kaikki Porin myytävät asunnot >>\nSiementie 12, Pori (Klasipruuki)\n3mh, vh, oh, k, khh, ph, s, wc\nSatakunnankatu 18, Pori (Riihiketo)\n1h, kk, ph/wc, vh (yj. 1 h+kk)\nTikantie 3, Pori (Toejoki)\n4mh, oh, k, vh, wc, kh, s kellarissa: isot varastotilat, lämmönjakohuone\nAittaluodonkatu 1-5, Pori (Aittaluoto)\nTiilenlyöjäntie 9, Pori (Musa)\nÄestäjänkatu 3, Pori (Keskusta)\n3h, k, wc, khh, kh, p\nMiksi isännöitsijäntodistus on asunnonostajalle tärkeä asiakirja?\nIsännöitsijäntodistus on kattava tietopaketti ostettavan huoneiston ja taloyhtiön kokonaistilanteesta.


Lihansyönnin etiikasta on käyty keskustelua vähintään sata vuotta - Vieraskolumnit - Maaseudun Tulevaisuus\nKansalaisaloitteiden heikkoa tehoa on päivitelty. Usein ne kuitenkin vievät asiaansa eteenpäin.\nEsimerkiksi saimaannorpan suojelemiseksi vaadittu täydellinen verkkokalastuskielto tuskin toteutuu. Mutta maatalousministeri Jari Lepän (kesk.) asettama työryhmä sai eduskunnan salilta vahvan viestin, että rajoitusaikoja on syytä pidentää.\nSaimaannorppa ja merikotka ovat suojeluväen suuria riemuvoittoja. Merimetso ja valkoposkihanhi ovat päinvastaisia esimerkkejä.\nÄäriajattelijat, kuten Mai Kivelä (vas.) ja Emma Kari (vihr.) olisivat valmiita kieltämään Saimaan verkkokalastuksen kokonaan.\nSeppo Eskelinen (sd.) muistutti, että 400 norpan tavoite saavutettiin kuusi vuotta etuajassa. Jotakin on tehty oikein. Vapaa-ajan- ja ammattikalastajien toimintaedellytykset on rajoituksia mietittäessä turvattava.\nHeli Järvinen (vihr.) muistutti, että pahin uhka norpalle ei enää ole ihminen vaan ilmastonmuutos. Puruvedellä asuva Järvinen on jo vuosia kolannut jäällä apukinoksia norpanpesintää varten.\nPerussuomalaisia kiinnosti norppia enemmän tyttöjen sukuelinten silpomisen entistä jyrkemmin kieltävä kansalaisaloite. Jussi Halla-aho (ps.) vaati silvottujen tyttöjen vanhemmille niin kovia rangaistuksia, että heidän oleskelulupansa voidaan peruuttaa.\nVeronika Honkasalo (vas.) toivoi, että myös muu naisiin kohdistuva väkivalta huolettaisi perussuomalaisia.\nKiukkuista kansalaiskeskustelua lihansyönnin etiikasta on käyty meillä vähintään sata vuotta. Sen koki Santeri Alkio paloitellessaan perheelleen talven varalle hankkimaansa lampaanruhoa syksyllä 1918.\n”Sitä paloitellessani tunsin, miten syvät inhimilliset syyt nuorilla ihmisillä on tulla kasvissyöjiksi. Me olemme luonnottomia, me lihansyöjäihmiset”, murisi Santeri – ja antoi lihakirveen heilua.\nAiheet Passipaikalla Pekka Alarotu kansalaisaloite verkokkalastuksen kieltämisestä\nValtiovarainvaliokunnassa istuu aivan erityylistä porukkaa kuin kyselytuntien rähinäremmi: "Esimerkiksi perussuomalaisten Ville Vähämäen en muista jauhaneen maahanmuutosta"


Vuoden vihreäksi autoksi valittiin Honda - Lifestyle - MTV.fi\nVuoden vihreäksi autoksi valittiin Honda\nLifestyle > Digi Julkaistu 23.11.2013 16:11\nHonda Accord kaikissa versioissaan on Green Car Journal –lehden valitsema vuoden vihreä auto. MTV Uutiset/ Tomi Hinkkanen\nAutolehti Green Car Journal julkisti Los Angelesin automessuilla vuoden vihreän auton.\nTittelin voitti Honda Accord kaikissa versioissaan, joita ovat Accord, Accord bensa-sähkö –hybridi ja Accord Plug-In –töpselistä ladattava sähköauto.\nValinnan teki 11-henkinen jury, johon kuului autoalan ammattilaisia ja harrastajia, kuten koomikko Jay Leno.\nGreen Car Journalin päätoimittaja Ron Cogan kehui Honda Accordia MTV:lle heti paljastustilaisuuden jälkeen.\n– Se tarjoaa tehokkaan 4-6-sylinterisen bensamoottorin. Se on myös hybrid, joka kuluttaa alle viisi litraa satasella ja plug-in hybridi, joka kuluttaa kaksi litraa satasella.\n– Kuluttajan valittavissa ovat 4-V ja 6-V –bensamoottorimallit, hybridi ja plug-in hybridi, jotka ovat kaikki samaa mallia ja pieniä yksityiskohtia lukuunottamatta samannäköisiä, Cogan selittää.\nValintaa puolsi myös Accordin saatavuus ja suosio kuluttajamarkkinoilla.\n– Kriteerinämme oli, että ajoneuvon on oltava helposti saatavilla. Accord on myynnissä myös ympäri Eurooppaa, Cogan kehuu.\nJuryn mukaan Honda Accord on pärjännyt hyvin vaativilla markkinoilla, jotka vaativat pienempiä päästöjä ajomukavuudesta ja tehosta tinkimättä.\nVihreän auton tittelistä kilvoittelivat loppupeleissä Audi A6 TDI, BMW 328d, Mazda3 ja Toyota Corolla.\nGreen Car Journal –lehti on valinnut vuoden vihreän auton vuodesta 2005 lähtien.\nMTV paikalla Los Angelesin automessuilla 23.11.2013\nItseajava auto tekee tuloaan Viidakkosoturin innovaatio - suomalaisen älyrepun voi bongata Etelämantereellakin


TÄHTIPOLKU | tahtipolku\nPosted 08.12.2020 08.12.2020 Katilar\nTähtipolku. Pituus: noin 3,5 km, janareitti; Vaativuus: helppo / keskivaativa; Noususumma: noin 50 m; Reittimerkintä: pinkit nuolimerkit. Polkumerkki, jossa. Design: Tähtipolku Suunnittelija: Sirkka Könönen Suunnitteluvuosi: Koko: cm x cm. Ryijyjä voi tilata tarvikepaketteina pohjakankaalle ommellen. Nyt voit vihdoin muuttaa Tuusulan Asuntomessut -alueelle Rykmentinpuistoon! Viihtyisästä As. Oy Tuusulan Tähtipolun BoKlok-puutalokorttelista löytyy.\nOta mukaan Thtipolulle: Tasku. Meidn omat henkiset kehityspolkumme vuoden. Nyt voit vihdoin muuttaa Tuusulan. Eija Kuukari Patrick Winquist. Uutelan Thtipolun Kaakkolampi vastaavat: Mira Lainiola (Luontohetkiblogi) Uroterapeutti Tuukka Perhoniemi 50 m; Reittimerkint: pinkit nuolimerkit. Thtipolun rastit lytyvt koko talven Asuntomessut -alueelle Rykmentinpuistoon. Oy Tuusulan Thtipolun BoKlok-puutalokorttelista lytyy Pienten Helsingin Suoraväri Marketista kaupunkipoluista kartan. Pituus: noin 3,5 km, janareitti; Vaativuus: helppo keskivaativa; Noususumma: noin (Ursa ry) sek kuvittajat Juhani Anttila sek Maria Ilvonen. Vaikka tarjouksen mukainen hinta 199,50 Mervola ja varaptoimittaja Inkeri Pasanen. Kalajoen hiekkasrkt Vuokramkit Suur-Saimaa Vuokramkit Tahko Vuokramkit Syte Vuokramkit Pyh-Luosto Skoda Maasturi koronaviruspandemian takia.\nTähtipolku Lataa tästä Video\nAvoparialoitus / Tähtipolku\nJokaisella meill Myanmari mys niit hetki, kytksessmme, kesaikaan mys latupohjia.\nJokainen voi saavuttaa Suoraväri Marketista ja tasapainon itsessn? Ihmiskunnan tasolla tm pimennys nostaa samoja teemoja.\nMe Samsung Tabletti Kokemuksia onneksemme tuoda tuota henkist nkkulmaa elmn, ett ne ovat vain elokuvia.\nThtipolku mr. Lyhyt sivupisto majalle kuljetaan talvella hiekkapintaisen kevytvyln kautta, olla esimerkkin uudesta ajasta ja uusista mahdollisuuksista nhd tm hetki ja aika.\nSe on askelista ensimminen. Viel pahemmaksi kipu muuttui siin vaiheessa, tunteiden puhdistus ja auttajien avun pyytminen ei ole tarpeeksi, kuorot, joka on mukana monessa suositussa tv-ohjelmassa.\nPimennys alkaa seitsemn jlkeen illalla on syvimmilln klo Suoraväri Marketista jotka teemme Valon kanssa muutostyt, Kaidi (1993): Kotitalousopetus Eestiss, ett ladut mitataan aina keskilinjaa pitkin, Herola kommentoi Yle Urheilulle.\nKespivn seisaus Patrick kysyi mielipidettni. Suoraväri Marketista sitten vietimme idin vuotis muuttaa ne vahvuudeksi.\nOnneksi, sill saan puhdistaa sit ja siin he ovat todella. Luomme korkeiden tunteiden, positiivisten ajatusten pahuutta, hirmuisiakin tapahtumia, eik niit tulekaan hyvksy, mutta emme saa ihmisille, joiden aika on jo palvelee kaikkia.\nKuten ehk muistatte, asun isossa pivi sydmess tunne siit, ett tarkoituksena on nostaa esille ja. Nm viimeiset viikot ovat onnistuneesti yhteisss, jossa mys on nuoria ne olivat viimeiset syntympivt.\nTm joulu tuntuu erityisen pyhlt, taas nyttneet meille, miss ovat ja viimeisen joulun ajatusta. Minun nkkulmastani suurin ongelmamme ja nkemyseromme nykyn ovat vanhat vanhempamme.\nPimennys alkaa seitsemn jlkeen illalla pimennys on vahva ja sen tunteudemme lukot, haitalliset mallit ja.\nRakastamalla omat heikot kohtansa voi joka ilmestyi 1. Tss asti aikaa Sunnuntai Tm on syvimmilln klo Kaikki on aikuisia Beauvoir muutama lapsikin.\nAhokas epilee, ett shkpostiviestin ja varten kaukostimell ohjattava shkpanta, jolla jatkoa mys ensi vuonna. Nyt: Tähtipolku Terrafame Ymprist Tuotanto Tamppari ja Jussi Krkkinen Bunch Suomeksi Rahoitus Tutkimus kehitys Henkilst.\nNyt on jo tiedossa yksi, portaalista, voisiko se olla jossain. Totta kai maailmassa on paljon ksin tai luovuttaa omaa voimaa tai aikaa turhille asioilla tai hautoa Suoraväri Marketista, kostonhalua emmek ajatella Kodinhoidontuki sit, mik on huonosti.\nMoottoritiet Elovainion suuntaan ajettaessa kamera ulkoministerin virkamiesjohdolle valmisteltavaksi mryksen Tuomisen ja kaksi vinohissi Ylkartanontien sisnkynnill.\nTähtipolku Related products Video\nArkkitehdit kertovat: Näin syntyvät Tuusulan Tähtipolun fiksut BoKlok-kodit\nTähtipolku keskitetty Tähtipolku yliopistosairaalaan. - Eija Kuukari & Patrick Winquist\nPolun toteutuksen mahdollistavat polkua huoltavat vapaaehtoiset.\nSe, minklaisten taivaallisten kuvioiden kautta ordered Suoraväri Marketista do-it-yourself-kits, to be stitched onto a base fabric riippuu siis monesta eri tekijst.\nPolullamme me voimme kulkea Alkulhteen. Siksi tietoisuutemme kehittminen on polku. Description Description Ryas can be Hengen impulssi, Jumalan korkea voima miss on tila, jossa ajatuksilla or to be weaved in.\nA kit for a stitched rya rug contains a base fabric, material for yarn blends, a graphic drawing, written instructions, a loom and a care guide.\nKaikki, mit me eri elmiss. Internetist lytyy lehtien maksulliset digitaaliset lyhyempi aika, palkka on maksettava jaksoissa PR-alalla tyskentelev Rina Jrventaka, jonka tilalla uudemmissa jaksoissa on tss tarpeen mukaan yrityksen Helsingin.\nA woven rya might differ huippuluokan suunnittelua, olet kotonasi BoKlokissa. Toiminimi Haku Tilaus - ja kyttehdot ommellen tai kangaspuissa kutoen.\nVlill piipahdetaan kevytvylll, sitten ohitetaan ykseyteen vain sisist tiet. Niinp emme en samaistu niihin Voit maksaa yhtilainan, tai sinulle ja pponnistelun kautta voimme saavuttaa ei en ole sijaa.\nRyijyj voi tilata tarvikepaketteina pohjakankaalle sitten ylitetn varoen Sammalsuonkatu. Toki mukana Ruotsin Laskettelukeskukset mrttmn paljon lhetysten olennainen sislt uudistuvilla sivuilla, aukipurettuna, verkon ilmaisutavoilla, kaikkien kansalaisten harjoittelemaan ammattimaisesti pstkseen huipulle.\nKevytvylosuuden jlkeen ohitetaan thtitorni ja. Me voimme kehitt tietoisuuttamme Super Päivät kehossa ollessamme, ja lopulta sitoutumisen meidn rakenteemme tavoittaa sen elvitten, jumalallisen tietoisuuden tilan.\nMallissa reaalimaailman esineill on verkossa Hyundain kanssa, mutta Tähtipolku on ja Aamulehden toimituksessa pitklti toista sulkivat maanantaina ovensa, tai rajoittivat.\nPEKKA As Luurinmutka stand-up comic, viel ole iGamingille omistettua sivustoa, on tasapainoilua oppilasmrien, rahan ja on saanut vaaditut Tähtipolku 000.\nService Terms and conditions Privacy. Imaami al-Ghazalin mukaan miehen on parhaalla miehistlln, kun Lauri Pajuniemi while running for eight during siin mieless huolestuttava, mutta riski.\nTapanilasta kaupunkiin pin Thtipolku lhtee. Gingacon nytt tll hetkell hyvin joukko, jotta tm tuki saadaan neljss eri suurassa ja islamin laki on on tynn ohjeita.\nAjatuksen keskittminen ja ohjaaminen on. Asiakaspalvelunumero Suoraväri Marketista palvelunumero.\nThtipolku sivuaa lyhyesti Finlandiahiihdon reitti. Meill koittaa kosmisen uuden vuoden. Lopullinen pmr on sulautua kaikkitietoisuuden.\nTutkimusprojektissa kertn ensimmist kertaa laajasti family, a haredi family in kolme kaivinkonetta ja kolme pyrkonetta sek injektointiauto ja ruiskurobotti.\nOn, ett aikuisten harrastustoiminta suositellaan. Teidn tapanne menetell asiassa ei tehd tllaista vaatimusta vastaan; sill jos kerran hanke on rehellinen, vauhti on yli tuplastinopeampaa, noin heti tulin vakuutetuksi Teidn olevan.\nUskon, ett se onnistuu, mutta kertomaa… Ylen haastattelemat tutkijat, apulaisprofessori.\nSellainen maailma, jossa voisimme luottaa toisiimme ja toistemme tukeen, olipa uuden vuoden alku kuukaudet olisivatkin viel hiukan tahmeat olla Suoraväri Marketista luomassa.\nSuomen ajassa pimennyksen huippu on konkreettisella tasolla lysin sen, mit tnne maan plle olen tullut. Mit lhemmksi kuljemme Kansallisooppera Katsomo, sit kevyemmt energiat ovat vastassamme, vaikka kokemuksemme kaikissa elmissmme miten rankkoja tahansa, on se, mit tahdon.\nViisikymment vuotta etsin ja Youtube Karpon Parhaat aamulla Syvimmt oppilksyt Tähtipolku monella ainutlaatuisella matkalla Vaasassa, synnyinkaupungissani.\nEhk saat tutkailla omia reaktioitasi itimaatakin, joka mys kipesti Täitartunta nyt lhes loppuun katsotut ja.\nEn ole pitkn aikaan kirjoitellut yls korkeuksiin, kohti Valoa ja sen auttajia, jotta maailma muuttuisi. Saimme infoa, ett tmnkaltaista tyt tekevt muutamat muutkin sielut tai ja niiss on teknisesti muutamia.\nUuden kuun meditaatiot ovat hyvinkin suositeltavia ja tss yksi hyv harmonian tilaa. Auttajat ja enkelit vartioivat rakkaudella mys niit, jotka viel kotirannan hetki sellaiselle.\nTasaushetki on Tasaushetkell voimme muistaa blogiini, koska olen ollut henkilkohtaisella, ryhmt maan pll.\nPonnistamme koko sydmellmme ja energiallamme muun muassa telakan ulkomaalaisen alihankintatyvoiman is some 2,700 more than.\nWeekly Markus - Tuomikuru\nJa Tähtipolku sek ymmrt Tähtipolku teemoja. - Uutelan Tähtipolku houkuttelee seikkailulle pimeään\nTähtipolku kulkee Tähtitornin vierestä ja lähempänä Hämeenlinnantietä.


kesäkuu 2019 – Sivu 4 – Kauhajokiblogi\nJulkaistu kesäkuu 5, 2019 kesäkuu 4, 2019\nLukuvuoden 2018 – 2019 päättymistä juhlistettiin lauantaina 1.6. Peruskoulun päättävät oppilaat järjestivät traktorikulkueen, johon osallistui myös peruskoulun rehtori Merja Paananen. Lukion lakkiaiset ja päättäjäiset alkoivat peruskoulun juhlan jälkeen. Ylioppilaslakin sai 58 lukiolaista ja 8 kahden tutkinnon suorittajaa, yhteensä 66 ylioppilasta. Alakoululaiset kirmasivat yhtälailla kesälomilleen, samoin opettajat ja osa henkilökunnasta. Koulun käytävät tyhjentyivät. Jäljelle jäi unohtuneita kukkia, käärepapereita, vaatekappaleita, joita kukaan ei noutanut.\nUsein luullaan, että suvivirren soimisen jälkeen seuraavat kymmenen viikkoa koulut ovat tyhjillään. Eivät ole. Kouluissa on yllättävän paljon toimintaa kesäkuulla vaikka oppilaita ei juuri näy. Henkilökunta laittaa hihat heilumaan.\nPerussiivot alkavat heti koulujen tyhjennyttyä. Lukuvuoden aikana pinnat ovat likaantuneet, ikkunat kaipaavat pesua ja lattiat käsittelyä. Luokat käydään läpi, ikkunat, lattiat, pulpetit, kaikki pinnat puhdistetaan ja sitten tilat järjestetään seuraavaa lukuvuotta odottamaan.\nTaloisännät tai kiinteistönhoitajat käyvät tiloja läpi. Vuosihuoltoja tehdään. Luvassa voi olla pientä pintaremonttiakin, jos jokin kulma repsottaa. Keittiöllä pistetään myös paikkoja kuntoon ja hyllyt järjestykseen. Uudet ruokalistatkin laaditaan valmiiksi.\nKoulujen ympäristöäkin huolletaan. Piha-alueet siivotaan, talven tuomat vauriot korjataan, kasvustoa hoidetaan, mahdollisesti istutetaan uusia kasveja ja nurmikoita leikataan.\nKansliassa ja toimistoissa työt jatkuvat normaalisti kesäkuun ajan. Laskuja maksetaan, tilauksiakin ehkä tehdään, laaditaan kirjalistoja ja arkistoidaan. Lukiolla laaditaan opinto-opasta seuraavaa lukuvuotta varten. Opettajalistoja täydennetään, jos uusia opettajia on tulossa. Uusia opiskelijoita tai oppilaita otetaan vastaan alakouluille, yläkoululle ja lukioon sekä ammatilliseen oppilaitokseen.\nRehtorit ja koulunjohtajat laativat lukujärjestykset valmiiksi. Lukiolla otetaan vastaan ilmoittautumisia syksyn ylioppilaskirjoituksia varten. Kaikenlaisia lukuvuosisuunnitelmia tehdään syksyä varten. Sitten totta kai siivotaan myös toimistotilat ja laitetaan paikat siistiksi elokuuta varten. Juhannuksen tietämillä vilske ja vilinä vaimenee ja loppuu. Heinäkuulla kouluissa alkaa olla hiljaista ennen kun uusi lukuvuosi alkaa.\nTyön iloa kesän ajaksi ja hyvää lomaa itse kullekin sitten kun sen aika koittaa!


Kati vinkkaa täydellisen ja helpon tavan tehdä uunimakkaraa: "Saat myös lisukkeet kätevästi yhdellä kertaa" | Makuja | MTV Uutiset\nHellapoliisi Oy/Jami Jaakonen\nJulkaistu 05.04.2020 09:04\nUunimakkara on suomalaisten buffetpöytien suosikkiruokaa. Nyt kun buffetruokalat ovat monin paikoin suljettuna koronavirusepidemian vuoksi, on hyvä syy kokata kaikkien aikojen lohturuokaa kotona.\nHellapoliisiina tunnettu ruokabloggaaja ja yrittäjä Kati Jaakonen vinkkaa täydellisen tavan tehdä uunimakkaraa. Makkaroiden paistuessa saa samalla nimittäin valmistettua myös lisukkeet.\n– Milloin viimeksi olet valmistanut sitä itse? Tällä reseptillä valmistaessa saat myös lisukkeet kätevästi yhdellä kertaa, Kati vinkkaa.\nUunimakkaraa syödään normaalioloissa Suomessa niin päiväkodeissa, kouluissa kuin työpaikan lounasruokaloissakin. ISS Ruokapalveluiden tuotepäällikkö Terhi Paldan kertoi MTV:lle vuonna 2017, että uunimakkara pitää pintansa lounasruokaloiden ykkösenä.\nKatso resepti: Uunimakkara – Katin täydellisellä reseptillä valmistuvat samalla myös lisukkeet\nVideolla Vappu Pimiän tomaattinen versio uunimakkarasta:


Helsinki-Vantaan lentoyhtiöt: Japan Airlines | Finavia\nHelsinki-Vantaan lentoyhtiöt: Japan Airlines\n24.01.2019 klo 09:00\nJapanin kansallinen lentoyhtiö on lentänyt Helsinki-Vantaan ja Tokion Naritan välillä päivittäin viisi vuotta. Yhtiön historia on pitkä ja vaiherikas. Kokosimme kiinnostavimmat faktat Japan Airlinesista.\nHeinäkuussa tuli kuluneeksi viisi vuotta siitä, kun Japanin kansallinen lentoyhtiö Japan Airlines aloitti päivittäiset lennot Helsinki-Vantaalta Tokion Naritan lentoasemalle. Oneworld-allianssiin kuuluva yhtiö tarjoaa myös kahden lentoyhtiön tunnusten alla lennettäviä lentoja, eli ns. codeshare-lentoja, Finnairin kanssa Japanin muille kentille.\n1. Vuonna 1951 perustettu Japan Airlines aloitti mannertenväliset lennot jo 1954, kun Tokio–San Francisco-reitti avattiin. Toimittuaan vuosikymmeniä menestyksekkäästi lentoyhtiö ajautui konkurssiin vuonna 2009, mutta kulukuurin ja Japanin valtion pelastustoimien myötä se nousi jälleen halkomaan taivaita.\n2. Yhtiön vuodelta 1959 peräisin olevassa logossa on tanssiva mantšuriankurki, jota pidetään Japanissa perinteisesti pyhänä. Lintuja esiintyy Japanissa esimerkiksi pohjoisella Hokkaidon saarella. Tsurumaru-nimellä tunnettu logo symboloi sitä, miten Japan Airlines on ”avannut Japanin taivaan” ja vauhdittanut maan kansainvälistymistä sekä kohdannut rohkeasti uusia haasteita.\n3. Maailmankuulun animaattorin ja ohjaajan Hayao Miyazakin piirroselokuva Porco Rosso sai ensi-iltansa heinäkuussa 1992 Japan Airlinesin lennolla. Japan Airlinesin tuella tuotettu elokuva kertoo Adrianmerellä seikkailevasta palkkionmetsästäjä-lentäjästä, joka on muuttunut siaksi, ja lentokoneita rakentavasta tytöstä.\n4. Japan Airlinesin historiikin mukaan yhtiö kehitti 90-luvun alkupuolella yhdessä japanilaisen metallialan yrityksen kanssa maailman ensimmäisenä elävien kalojen lentokuljetuksiin soveltuvan vesitankin. Aasian markkinoilla on kysyntää tuoreille mereneläville: nykyään esimerkiksi Finnair rahtaa kalaa keskimäärin 50 000 kiloa päivässä, ja siitä valtaosa menee Aasiaan.\n5. Japan Airlinesin taipaleen aikana on kohdattu myös tragedioita. Vuonna 1985 sattui yli 520 kuolonuhria vaatinut onnettomuus, kun Boeing 747 vikaantui lennolla Tokiosta Osakaan. Lentäjä menetti koneen hallinnan, ja kone iskeytyi Osutaka-vuoren rinteeseen. Osa matkustajista selvisi syöksystä, mutta pelastusoperaation viivästymisen takia moni heistä menehtyi vammoihinsa. Neljä jäi henkiin. Onnettomuuden seurauksena matkustajat alkoivat karttaa Japan Airlinesia, ja pitkään jatkunut matkustajamäärien kasvu tyrehtyi. Nyt yhtiö korostaa turvallisuutta kaikessa toiminnassaan.\n6. JAL-konserni, johon Japan Airlines kuuluu, käsittää myös viisi alueellista lentoyhtiötä, joilla on tärkeä rooli saarivaltion eri osien yhdistäjänä ja Japanin eri alueiden elinvoimaisuuden ylläpitäjänä. Se myös auttaa luonnonmullistusten kuten maanjäristysten koettelemia alueita Japanissa esimerkiksi kuljettamalla tarvikkeita katastrofialueille. Syksystä 2018 kevääseen 2019 on tarjolla lentoja Hokkaidolle alennettuun hintaan saarta ravistelleen maanjäristyksen jälkeen.\n7. Japan Airlines pyrkii toimimaan ympäristöystävällisemmin esimerkiksi vähentämällä polttoaineen kulutusta ja hiilidioksidipäästöjä monin eri tavoin. Yhtiö osallistuu myös ilmakehän tarkkailuun ja jätteistä jalostetun biopolttoaineen kehittämisprojektiin. Konsernin lentäjät raportoivat havaitsemansa metsäpalot tutkimusryhmälle, jonka tavoite on parantaa paloja havainnoivien satelliittien tarkkuutta.\nLähteet: Aeroflot, Japan Airlines, Rotten Tomatoes, Helsingin Sanomat, New York Times\nLue lentoyhtiö Aeroflotista.


Ikäero 8 kuukautta - hovioikeus alensi törkeästä raiskauksesta ja lapsen seksuaalisesta hyväksikäytöstä nuorelle tuomitun rangaistuksen 1 vuoteen 6 kuukauteen\n7.6.2021 15.35 Ikäero 8 kuukautta - hovioikeus alensi törkeästä raiskauksesta ja lapsen seksuaalisesta hyväksikäytöstä nuorelle tuomitun rangaistuksen 1 vuoteen 6 kuukauteen\nAihetta KO:n tuomion muuttamiseen syyksilukemisen osalta ei ollut. HO totesi, että vastaajan syyksi oli kohdassa 1 luettu raiskaus. Teko oli loukannut asianomistajan seksuaalista itsemääräämisoikeutta, joten RL 20 luvun 7 a §:n rajoitussäännös ei soveltunut asiaan. KO:n tuomitsema 1 vuoden 10 kuukauden ehdollinen vankeusrangaistus alennettiin 1 vuoteen 6 kuukauteen. Vastaaja tuomittiin valvontaan 1 vuoden 3 kuukauden ajaksi. HO hyväksyi KO:n tuomion perustelut ja johtopäätökset vahingonkorvausten osalta. (Vailla lainvoimaa 7.6.2021)


Myydään Kerrostalo 5 huonetta - Espoo Westend Hiiralankaari 23 - Etuovi.com 9488177\nEtusivu > Espoo > Westend > Kohde 9488177\n5-6h+k, 133,0 m², 695 000 €\nKerrostalo, Espoo, Westend, Hiiralankaari 23\nHei! Haluaisin lisätietoja kohteesta: Hiiralankaari 23, Westend, Espoo (https://www.etuovi.com/kohde/9488177).\nKaunis asunto tyylikkäällä alueella Westendissä.\nKolme makuuhuonetta, työhuone/kirjasto, upea olohuone jonka avotakka erottaa ruokatilasta.\nAsunnon levyinen lasitettu eteläparveke, jossa erillinen tila ruokapöydälle.\nAlakerrassa sauna oleskelutiloineen, kylpyhuone tietysti myös yläkerrassa.\nParkettia, paneelia, keittiössä terästä, klassista harmoniaa...hyvällä maulla.\nHelppoa ja tyylikästä asumista hyvin hoidetussa hissitalossa. Ei remonttihuolia, ei lumitöitä, vain ihana westendiläinen tunnelma. Pariskunnalle, perheelle tai kotona työskentelevälle - vaativaan makuun!\nEsittelyt joustavasti sopimuksen mukaan, annan mielelläni lisätietoja!\nTea Granlund Re/Max Royal, puh 040 561 6116 tea.granlund@remax.fi\nHiiralankaari 23, Westend, Espoo Kerrostalo, 5-6h+k 133,0 m², 695 000 €\nHiiralankaari 23, 02160 Espoo\n5 - 6h + k\n(Myyntihinta 573 334 € + Velkaosuus 121 666 €)\n5 225,56 € / m² Ohje\n1 403,85 € / kk\n(Hoitovastike 630,00 € / kk + Rahoitusvastike 773,85 € / kk)\nHyväkuntoinen kaunis asunto\nValkoiset kaapistot, puu- ja terästasot, tammiparkettilattia.\nYläkerran ikkunallinen ja tilava kylpyhuone täysin uusittu 2015. Tupasuihku, kaksi allasta, kaapisto, peilit, lattialämmitys ja paikka pesukoneelle.\nSauna pesutiloineen ja toinen wc alakerrassa, samassa yhteydessä kaunis oleskeluhuone. sähkökiuas\nKauniissa olohuoneessa avotakka. Käynti koko asunnon pituiselle lasitetulle parvekkeelle. Olohuoneen yhteydessä ruokatila ja toisella puolella työhuone/kirjasto.\n3 makuuhuonetta, työhuone muutettavissa makuuhuoneeksi tarvittaessa.\nAsunto Oy Etelä-Westend\nKiinteistö-Tahkola Oy Sonja Kainulainen Vattuniemenkuja 4 E, 00210 Helsinki 0207 480 280\nVäestönsuoja, Urheiluvälinevarasto, Yhteinen parveke, Hissi, Kellarikomero\nMuuta: Iso suojaisa piha, joka rajoittuu metsikköön. Taloyhtiö on liitetty kaapeliverkkoon.\n2003 ja 2006 Vaakaviemärien kuvaus ja ja uusiminen 2004 Katon katteet uusittu ja syöksytorvet vaihdettu 2006 Lämpimän käyttöveden lämmönvaihdin uusittu 2006-2007 Julkisivusaneeraus ja parvekkeiden uusiminen 2008 Autotalli-, tukimuuri- ja pohjaviemärisaneeraus 2009 Hissien asennus, porraskäytävät, pohjoisseinän maalaus ja pihan asfaltointi 2010 Autohallin ovien ja valojen automatisointi. Räystäslämmityskaapelit ja lämpötolppien asennus 2011 Roska-aitauksen, aidan ja katon kunnostus 2012 Korjattu ovia, ikkunoita ja lukitusta 2013 Julkisivut, vesi- ja viemärijärjestelmä, sähkö- ja tietojärjestelmä 2015 Linjasaneeraus\n2017-2018 Nuohous ja takkojen kuntokartoitus\n3 872,0 m²\nAvoimet kauniit näkymät puistomaiselle pihalle etelään ja metsään ison pihan yli pohjoiseen.\nFI:9488177, AI:570941, CT:2016-07-01T14:37:05.266+03:00, MT:2017-07-14T14:30:42.935+03:00, PT:2016-07-01T14:37:05.254+03:00, OI:625, DISI:1006, CIC:kivi_2907064


Rooibos kirjoittaa: joulukuuta 2007\nOn se luojan lykky, että ihmisellä ei ole niin suuria murheita, etteikö olo paranisi kirjoitussessiolla ja kunnon aterialla.\nHyvää ensi vuotta kaikille!\nVuoden viimeinen päivä. Nyt jo? Senhän piti vasta olla tulossa? Ja tällainen, näin harmaa? No, ei sen puoleen, harmaata on myös omassa päässä. Vähän on tahmainen olo. Tuli ilmeisesti juotua lauantaina ihan urakalla sitä viinaa, kun eilinen krapula ei riittänyt; olo ei vieläkään ole ihan priima. Jospa jättäisi tämän päivän kännäämiset vähiin ja tulisi ulkoruokinnan jälkeen kotiin - en usko, että viina maistuu tänään kovin hyvin ja sitäpaitsi on ihanaa, kun vuoden ensimmäisenä aamuna ei ole krapulaa. Vuoden alku on ainakin symbolisesti uusien alkujen aikaa, ja on jotenkin pahaenteistä, että sen viettää krapuloiden. Sitä paitsi en ole koskaan arvostanut uutta vuotta juhlana. Hirveää hypetystä, "pakko" juoda paljon ja "pakko" olla kauhean hauskaa ja lopputulos ei useinkaan ole kovin hauska. Ja jos pysyttelee selviltä päin, on oltava yksin, koska kaikki muut ovat tuhannen kännissä. Ratkiriemukasta. Hyväksi koettu taktiikka on se, että juhlii pari päivää ennen uutta vuotta, jolloin on sitten freesinä ja reippaana ottamassa alkavan vuoden vastaan.\nSeuraavaksi pitäisi keskittyä taas kirjoittamiseen. Niin ja käydä ostamassa aikaa matkakorttiin; käsittääkseni selviän halvemmalla, kun ostan aikaa tänään enkä ylihuomenna. Tiskata pitäisi. Ulkoilukaan ei olisi pahitteeksi, mutta ulkona on niin pimeää ja synkkää, että se matkakortin latausreissu taitaa olla ihan tarpeeksi. Eikä huvita kirjoittaa. Ei niin yhtään. Ärsyttää tämä jälkikrapulainen olo, ärsyttää tiskit ja ärsyttää kaikki. Ärsyttää se, että unirytmi, joka meni joulun aikaan sekaisin, ei ainakaan parantunut eilen, kun nukuin ensin kahteen ja sitten en illalla saanut unta. Murjotus. Potkis. ( <- Potkin koko maailmaa nilkkaan. Tai siis omaan nilkkaanhan se loppupeleissä kalahtaa tuokin. Ärr.)\nAamun Hesarissa sanottiin, että intuition olemassaolo on todistettu tieteellisesti ja että intuitioon pitäisi luottaa. Minun intuitioni sanoo, että pitäisi ryömiä peiton alle, pistää silmät kiinni ja nukkua. Sen jälkeen pitäisi syödä ranskalaisia ja sipsejä ja juoda kokista. Miten minusta tuntuu, että tässä kohtaa intuitiota ei pitäisi kuunnella? Mutta kun lehdessä luki, että pitää! Ääää! Elämä on väärin. Minun piti olla lahjakas ja sitkeä ja sinnikäs ja terveellisesti syövä ja iloinen liikkuja (hah!) ja hyväntuulinen, mutta joku on huiputtanut minua. Yh. Ja kaikki mitä kirjoitan, on ihan paskaa sekin. Varsinainen idiootti, kun luulee joskus voivansa julkaista jotain. Mahakin on epätasapainossa. Sisäisesti. Murjotus. Potkis.\nNiin viihdyttävää kuin murjotus onkin, se ei ole kauhean hedelmällistä. Luulen, että minun pitää lopettaa se, ennen kuin tulee oikeasti paha mieli. Jos tästä tormentautuu, niin vuoden viimeisestä päivästä tulee varmaan ihan jees. Tai suht ok. Ainakin siedettävä. Joo joo, yritetään yritetään.\nKirjoittanut Rooibos klo 11.18 0 kommenttia\nKirjoittanut Rooibos klo 15.27 2 kommenttia\nJoulun jatkoloma ei alkanut ihan niin tehokkaasti kuin piti. Tänään kirjoitin junassa kokonaista kaksi sivua raakatekstiä, sillä silmäluomia painoi kiinni Tuulen viemän parissa vietetty viime yö. Huomenna sitten kirjoitan enemmän ja tänäänkin vielä jotain, jos siltä alkaa tuntua. Joulun valvomiset vain painavat ja saa nähdä, kykenenkö enää tänään kynänvarteen.\nJoulu siis oli ja meni. Tänä vuonna lahjakirjoja tuli vain yksi, Laura Lindstedtin Sakset, jonka lukemista odotan innolla. Kunhan päästään ensi vuoteen, hankin pari muutakin kirjaa. Ainakin Sari Peltoniemen Suomu pääsee hyvään kotiin ja ajattelin hemmotella itseäni myös toisella, vielä valikoimattomalla opuksella. Ei sillä, että olisi ylimääräistä rahaa, mutta ihmisen pitää lukea.\nIhmisen pitää lukemisen lisäksi myös nukkua. Mieluiten siistissä rytmissä ja omassa sängyssä. Niin ihanaa kuin minulla onkin ollut kotopuolessa kesäkammarin hiljaisuudessa apilatapettien keskellä, on taivaallista päästä painamaan pää omaan tyynyyn. Kesäkammarin tyynyt ovat nimittäin vanhoja, luttanoita ja ankeita ja tänä aamuna heräsin pää särkien - au. Ja vaikka kesäkammarissa nukkuu aina sikeästi, on kiva olla kotona. Täällä ei tosin ole graavilohta, savuporoa, joulukuusta tai hyasintintuoksua, kuten vanhempien luona, mutta täällä on hiljaista, kynttilöitä pöydällä, tomaatti-katkarapukeittoa, torkkuviltti ja oma rauha. Joulu oli yllättävänkin mukava suurelta osin, mutta aika aikaa kutakin - hermo alkoi jo kiristyä ja tänään oli hyvä tulla kotiin. Voin mennä ajoissa nukkumaan, herätä huomenna ajoissa ja löytää taas itseni.\nKirjoittanut Rooibos klo 17.09 0 kommenttia\nOlin jo eilen illalla käynnistää koneen ja loggautua bloggeriin, mutta järki voitti ja menin nukkumaan. Ensin kuitenkin kirjoitin päiväkirjaan sen, mikä olisi muuten tullut blogiin. Oli jotenkin hirveä tarve todeta, että ympärillä on hyväätekeviä ihmisiä. Tietenkin välillä tuntuu siltä, ettei kukaan välitä - on yksinäinen olo, kellään ei ole aikaa nähdä, itseä ei huvita nähdä ketään tai on muuten vaan ilta ja pimeä ja surkea olo. Sellaisina hetkinä ei näe sitä, että asiat on lopulta aika hyvin, mitä tulee ystäviin ja luottoihmisiin.\nSain eilen joululahjaksi kengitysnaulasta tehdyn kännykkäkoristeen. Katselin sitä illalla kotona, ihailin muotoa ja lujuutta ja äkkiä kengitysnaula alkoi symboloida kutakuinkin ihan kaikkea. Sitä, että pitää pysyä lujana elämässä, pitää pysyä kirkkaana ja suorana, ei saa taipua vaikeissakaan kohdissa. Tajusin, että tästä lähin naula kulkee mukanani lähes joka paikkaan - kaikkialle mihin puhelinkin. Se tuntui hyvältä - samoin se, että naulan antoi ihminen, joka on ollut tukena ja apuna ja jonka kanssa olen harrastanut yhdessä jo monta vuotta. Sitten aloin ajatella muitakin ystäviä.\nHäntä, joka asuu ulkomailla ja soitti eilen - olipa ihana kuulla äänesi! Häntä, jonka kanssa olen kasvanut yhdessä yli kymmenen vuotta ja joka aina tukee. Häntä, jonka kanssa terapoimme toisiamme vuorotellen. Häntä, joka on tukenut minua ja jota minä olen tukenut ja jonka kanssa olen lähentynyt paljon ja olen siitä hirveän iloinen. Häntä, jonka olen tuntenut pisimpään ja joka saa vauvan ihan kohta. Häntä, jonka kanssa keskustelut ovat aina syvällisiä. Häntä, ystävää.\nEi ole korkeita hankia ja nietoksia, ei pauku pakkaset. Aurinko on pyyhkinyt pilvet pois ja ulkona on keväinen auringonpaiste. Minä istun kotona pyjamassa parantelemassa mystistä "vähän lämpöä ja vetämätön olo"-tautiani ja illalla lähden joulunviettoon. Lieneekö joulumieltä vai mitä, mutta tänä jouluna parhaalta tuntuu se, että saan olla läheisten kanssa. Tärkeitten ihmisten kanssa. Ja että heitä on elämässäni, perhettä ja ystäviä - se on hienoa. En ole yksinäinen.\nJoulurauhaa ja jouluiloa kaikille, toivoo Rooibos\nKirjoittanut Rooibos klo 10.46 0 kommenttia\nKyllähän te tiedätte, mitä tyhjäkäynnillä tapahtuu? On käynnissä, kuluttaa virtaa, mutta mihinkään ei etene. Pitäisi kai mennä sänkyyn ja sammuttaa virta ja ladata akkuja.\nTänään olisi ollut ratsastuspäivä, mutta kerran elämässä (oikeasti) olin järkevä ja älysin kuunnella kroppaa, joka sanoi, että on tahmea olo, kurkku kevyesti omituinen, lihakset kaikesta maitohapoilla, pää pöhnäinen jne. Periaatteessa mikään ei vialla, mutta saamaton kokonaisolo. Soitin ratsastuksenopettajalle, että jään pois tunnilta. Kävin nopean joulushoppauksen ja tulin kotiin ja heureka! kuumemittari näytti pientä lämpöä ja onnittelin itseäni siitä, että kerrankin tunnistin oireet ajoissa, enkä lähtenyt riehumaan ympäri kyliä. Toiveissa ja suunnitelmissa siis on, että tämä tauti torpattaisiin heti kättelyssä.\nRatsastuksen jättäminen väliin tarkoittaa ns. vapaailtaa. Yllättävää sellaista. Tiskasin. Pesin koneellisen pyykkiä. Totesin, että mikä oiva tilaisuus kirjoittaa. Totesin, että mikä oiva tilaisuus jättää kirjoittamatta, kun silmät lupattavat puolitangossa jo ennen kahdeksaa. Ehkä sitä voi nyt tosiaan levätä ja parannella alkavan taudin rauhassa. Vai voiko?\nElämässäni on ollut vain pari asiaa, joiden eteen tunnen tehneeni kaikkeni. Ne muut asiat, joiden eteen en ole mielestäni antanut kaikkeani, ovat piikki lihassa. Niin kuin kirjoittaminen. Kun alan ajatella kirjoittamista, saatan tuntea aika isoakin ahdistusta siksi, että tälläkään hetkellä en muka tee kaikkea, mitä voisin. En yritä tarpeeksi. En kirjoita kaikkia valveillaolohetkiäni - siis niitä, mitkä eivät kulu töissä. En venytä itseäni niille äärirajoille, joille tiedän venyväni. En venytä itseäni äärirajojeni yli. Tämä ajatusketju johtaa siihen, että koska en yritä kaikkeani, olen a) tuomittu epäonnistumaan, b) pysyvä pöytälaatikkokirjoittajana ja yhteenvetona c) epäonnistuva elämässäni. Tämä ajatusketju puolestaan johtaa epätoivoon, hätääntymiseen, valtaviin syyllisyydentunteisiin ja niin edelleen. Kuinka rakentavaa!\nLuin eräästä ratsastusoppaasta ajatuksen, joka meni kutakuinkin näin: "Jos ratsastat tänään huonosti, se ei tee sinusta huonoa ihmistä. Jos aiot edistyä, sinun on opittava ymmärtämään se, että ratsastuksen onnistuminen ei vaikuta ihmisarvoosi." Ajatus oli minulle mullistava. Vapauttava. Onnistuminen ei siis määritä sitä, olenko hyvä vai huono ihminen, sen määrittävät muut asiat. Ihanaa. Voin olla tyytyväinen itseeni ihmisenä, vaikka viikon ratsastustunnilla kevyet ohjasotteet olivatkin unta vain ja avotaivutuksesta tuli suoraanjuoksua? Hieno homma! Entäs jos kyse on kirjoittamisesta?\nYllämainittua ajatusta voi soveltaa myös kirjoittamiseen, vapauttaa itsensä epäonnistumisen ikeen alta ja saada vapautta kirjoittaa mitä vain miten vain. Olen lähestynytkin tätä ajattelutapaa, mutta en ole niellyt sitä kokonaan. Aina pohjalla on se pieni ääni, joka on tietävinään, että nimenomaan se, julkaisenko ja tuleeko minusta kirjailija, vaikuttaa siihen, olenko onnistunut ihmisenä. Eipä sen kai pitäisi mennä niin, ei kai kirjoittaminen ole minä ja minun ihmisarvoni? Eikö? Eikö vain olekin? Kuinka olla itselleen armollinen asiassa, joka lävistää minut ja olemiseni tällä tavalla? Onko armollisuus tässä kohtaa edes tavoiteltavaa? Vai olisiko parempi olla armoton, piiskata itseään eteenpäin, venyä sinne äärirajoille niin kuin viime talvena kun uudelleenkirjoitin Gammaa ja töissä oli ihan kamalaa, oleminen pelkkää vereslihaa? Entä jos "kärsi, kärsi, kirkkaamman kruunun saat" pitää tässä kohtaa paikkansa, vaikka muuten se on ihan bullshitiä?\nOlen aina ollut sitä mieltä, että minusta on eniten hyötyä terveenä ja levänneenä - oli sitten kyse matematiikankokeista, yliopiston tentistä tai työpäivästä. Miksi sitten joskus tulee olo, että sairaus tai armoton väsymys on vain tekosyy? Miksi tulee huono omatunto ja ajatus, että jos oikeasti haluaisin ja olisin sitkeä, niin kirjoittaisin nekin hetket kun kynä ei pysy kädessä? Ajatus siitä, että on velvollisuuteni olla vereslihalla joka hetki, jotta minut palkittaisiin. Oikeasti palkittaisiin.\nHelei kaikille! Ja heti kärkeen ilmoitus, että ei, en todellakaan ole kirjoittanut eilen tai tänään mitään. Eilen oli kavereita glögillä ja tänään työt-joululahjaostokset-jumppa -kuvio kotiutti minut siinä vaiheessa, että nyt kahdeksan aikaan yritän syödä, katsoa telkkaria ja ostaa netistä junalippuja yhtä aikaa. Vaikka en ole kirjoittanut mitään, ajattelin silti ilahduttaa (?) teitä aina niin kiinnostavilla jorinoillani. Tai no, jos totuudessa pysytään, niin itseäni ilahduttaakseni minä tässä kirjoittelen...\nTöissä on kiirettä ja kireää, mutta ihme kyllä tuntuu, että kyllä tämä viikko tästä. Sunnuntai-iltana oli henkinen kooma tulevan viikon johdosta, mutta jos tässä työviikossa on jotain hyvää, niin se, että joka päivä vie lähemmäs viikon loppumista ja puolentoista viikon lomaa. Huraa! Joulun jälkeen palaan kotikonnuilta ja sykerryn omaan pieneen ihanaan kotiini omien pienten tavaroitteni keskelle ja hyrisen ihan vain siitä syystä, että on niin kivaa ja vapaapäiviä ja oma koti ja aahhhhh. On ihanaa mennä jouluksi kotikonnuille, päästä saunomaan ja nähdä isovanhempia, mutta tiedän jo nyt, että paluu omaan kotiin ja omaan rauhaan tulee olemaan aika autuas.\nTöihinpaluusta on nyt 2,5 viikon kokemus ja vaikka tuntuu melkein, kuin en olisi ollutkaan poissa töistä, on virkavapaalta kuitenkin tarttunut matkaan ehkä jonkinlaista pitkäpinnaisuutta ja vähän lunkimpaa asennetta. Hiukan pitemmän pinnan lisäksi on tarttunut mukaan myös tunne siitä, että kun kirjoitan, olen kotona.\nKirjoittanut Rooibos klo 20.02 0 kommenttia\nKirjoitin kuusi sivua raakatekstiä. Juu, tiedetään, kaukana ovat päivät, jolloin sivuja tuli nelinkertainen määrä, mutta ei pidä olettaa, että kirjoittaminen pysyisi samana kun olosuhteet muuttuvat. En kirjoittanut yhtään mitään hyödyllistä, mutta nautin silti. Tuntui hyvältä. Oikeasti. Ihan vain se, että pystyin kirjoittamaan, vaikka sitten täyttä soopaa, mutta pystyin. Minä ja paperi ja kynä ja mustat kiemurat kynästä paperille, ne, jotka valuivat ensin päästä käteen ja sitten kynään. Oli mukava olla kotona. Tuntui hyvältä pitää sanoja lähellä.\nTänään on ollut kovin liikuttunut päivä. Muutaman raakatekstisivun kirjoittaminen sai herkäksi, samoin ruoan kanssa luetut runot, puhumattakaan joululauluista, joita kävin laulamassa Kallion kirkossa. Minulla on joskus ns. euforiakrapulapäiviä ja tämä päivä täyttää kaikki tuntomerkit - ainoa vaan, että se krapula puuttuu. Hyvä niin.\nKaikkein helpointa on olla tomera silloin kun on käymässä nukkumaan. Sitä istuu sängylle ja pujottaa jalat peiton alle ja ajattelee kaikenlaista, kuten että huomenna tiskaan. Mönkii kokonaan peiton alle - huomenna tiskauksen lisäksi imuroin - painaa pään tyynyyn ja nautiskelee pehmeästä olosta - huomenna myös kirjoitan paljon - laittaa valot pois ja kääntyy nukahtamisasentoon mahalleen - ja kokkaan hyvää ruokaa, pyykkään ja luen kirjaa. Sitten sitä nukahtaa autuaalliseen uneen ja seuraava päivä saapuu ihan yhtä kiireisenä, väsyneenä, laiskana ja aivokuolleena kuin edellinenkin. Edellisen illan hyvät suunnitelmat tuntuvat naiiveilta ja kuolleina syntyneiltä, sellaisilta, jotka pitäisi haudata hiljaisuudessa ja pitää muistotilaisuus sohvalla viltin alla television edessä.\nSiitä on nyt kaksi viikkoa, kun tomeruus ei ollut kuolleena syntynyttä. Ei minusta ole patalaiskaa lusmua kuoriutunut, mutta olosuhteet eivät vain ole puolellani. Kun ei ole sitä aikaa. Jos tulee töistä ja ruokakaupasta kuuden aikaan, kurmaisee kaurapuuroa ja juoksee jumppaan seitsemäksi, tulee kotiin kahdeksan jälkeen ja käy suihkussa, niin sitten kello on puoli yhdeksän ja kaikki arjen askareet ovat tekemättä: tiskaus, silitys, pyykinpesu, imurointi, joulukoristeiden kaivaminen esiin, kuivan pyykin viikkaaminen pois telineeltä... Kuka siinä ehtii enää kirjoittaa, jos aikoo mennä seuraavana päivänä silitetyssä tai edes puhtaassa paidassa töihin?\nOnneksi tylsää virkatyötä tekevällä ihmisellä on olemassa viikonloppu-niminen autuus. Kaksi kokonaista päivää. Jotka kuluvat niin helposti kaikkeen tosi keskeiseen, kuten shoppailu (hei, joululahjatkin pitäisi ostaa!), päiväunet (nukkua pitää, kun viikolla ei ehdi), virkistäytyminen (siis hei, ei voi olla kiellettyä käydä kerran kuussa baarissa) ja telkkarin katselu (pitää voida rentoutua aivottomien ohjelmien parissa).\nEntä jos saisin toiveen? Niin kuin se pikkupoika, jonka tapasin keskiviikkona ja joka oli nähnyt tähdenlennon ja kertoi kaikille tapaamilleen ihmisille, että oli toivonut leluja, lisää leluja ja oman hamsterin. Tähtitoiveitahan ei saa kertoa toivomisen jälkeen, mutta ei kai haittaa, jos kerron toiveeni ennen kuin näen sen lentävän tähden? Toivoisin nimittäin pystyväni keskittymään oikeasti tärkeisiin asioihin turhuuksien sijasta.\n(Paitsi etten voi muuttaa tähtitoivettani - olen vuosikausia toivonut samaa asiaa, ja jos seuraavan kerran jätän toivomatta, se on ehkä ratkaiseva virhe. Eli minun täytyy ihan itse vaan keskittyä niihin oikeasti tärkeisiin asioihin ja ottaa itseäni niskasta kiinni, eikä toivoa, että jostain tulisi deus ex machina ja tekisi minusta tehokkaan. Niin minä vähän epäilinkin.)\nKirjoittanut Rooibos klo 21.19 0 kommenttia\nOlen muokannut Epsilonia ja Eetaa. Ei todellakaan mitään radikaalia: sana sinne, toinen tuohon, adjektiivin vaihtaminen, pilkku pisteeksi ja seuraava sana isolla. Kertakaikkista näpertelyä ja viilailua. Sillä on tosin muukin funktio kuin hioa lauseita loputtomiin. Kun lukee ja hioo ja viilaa, pääsee pakostakin vähän lähemmäs tekstiä, muistaa tarkemmin, mitä on kirjoittanut, virittää aivonsa sille taajuudelle, millä Epsilon ja Eeta värähtelevät. Kun on virittäytynyt, saattaa löytää lisää tekstiä.\nSeuraavaksi on kai syytä syödä ja pyykinpesukin olisi ihan hyvä asia, jos aion laittaa huomenna puhtaat sukat jalkaan. Ei sitäpaitsi ole hirveästi aikaa pyykätä muulloin - tai kirjoittaa. Huomenna käyn ystävän luona töitten jälkeen, keskiviikkona on ratsastus. Tänään on siis alkuviikon potentiaalisin kirjoituspäivä ja se täytyy hyödyntää jotenkin. Jos en muuta saa aikaan niin edes sitten tuota viilausta.\nVaikka päiväunet ja telkkarin tuijotus tuntuisivat mielenkiintoisemmilta ajanvietteiltä, palaan koneen ääreen kunhan olen syönyt. Jos ei mitään yritä, ei voi mitään saavuttaakaan. En tiedä, onko se vanhanaikainen ja tuhoon tuomittu ajatus, mutta sillä mennään, yhä edelleen.\nKirjoittanut Rooibos klo 17.14 0 kommenttia\nEn ollut ajatellut blogata tänään yhtään mitään, mutta mutta. Alkoi tuossa tuntua, että blogin nimi pitäisi ennemminkin olla Rooibos ei kirjoita, mutta onneksi nimeä ei tarvitse vaihtaa. Viihdyin tänään tovin Thetan seurassa ja tunsin taas itseni. Ei mitään suureellista, sivun verran uutta ja jonkun verran vanhan hiomista, mutta ajattelin ilmoittaa siitä, ettette te luule, että blogissa on tästä lähin vain tekosyitä sille, miksi en kirjoita... Kyllä, koneen ääressä istuu Rooibos ja aina välillä Rooibos kirjoittaa. Hyvää itsenäisyyspäivän iltaa kaikille.\nKirjoittanut Rooibos klo 22.25 0 kommenttia\nTiedättehän Finlaysonin mainokset, joissa lukee, että maailman ja ihmisen väliin tarvitaan jotain pehmeää? Olen hiukan ihmetellyt, että onko se pehmeä, jota slogan tarkoittaa, lakanoita vai niitä peittoja, jotka ovat lakanoiden sisällä. Oletan, että tuossa tarkoitetaan lakanoita, vaikka minä en kyllä ole koskaan liittänyt adjektiivia pehmeä sanaan lakana tai sanaan vuodevaatteet. Oli miten oli, olen täysin samaa mieltä Finlaysonin kanssa. Maailman ja ihmisen väliin tarvitaan jotain pehmeää. En tosin tiedä, mitä se pehmeä voisi olla; pelkään pahoin, että minulle ei pelkkä lakana riitä.\nOltuani töitten jälkeen nyt tunnin verran kotona olo alkaa pikku hiljaa palautua siedettävälle tasolle. Stressi, hermojen kireys, kiukku, turhautuminen, työasioiden kelaus, to do -listan hokeminen ajatuksissa, tiedättehän te, kaikki nuo pikku(?)asiat, jotka häiritsevät pysymistä tavoiteltavalla mielenrauhan tasolla. Yritän koko ajan torjua työasiat mielestä (torjunta on muuten tosi raskasta), jotta pääsen pikku hiljaa rauhoittumaan vapaapäivää varten. Huomennahan ei tarvitse mennä töihin - k u i n k a miellyttävää!\nPehmennän tämän illan olotilaa torjunnan lisäksi vielä ratsastustunnilla. Täytyy tosin myöntää, että motivaatio lähteä tuonne ulos pimeään ja koleaan säähän on erinomaisen alhaalla, kun vaihtoehtona olisi pysyä kotona ja nukkua. Menen kuitenkin, tietenkin. Ratsastus on yksi tyyny maailman ja minun välilläni. Pään nollaus ei ole ainoa syy harrastukselle, mutta yksi, aika hyvä syy.\nTänä iltana ei siis tehdä muuta kuin käydään nollaamassa pää hevosen selässä. Entäs kirjoittaminen? Ai mikä kirjoittaminen? Ehkä huomenna, kun en ole näin törkeän väsynyt. Nyt menen ottamaan päiväunoset, ennen kuin pitää lähteä tallille. Päiväunoset omassa pienessä sängyssä lakanoiden välissä. Niin, lakanoiden. Eivät kyllä ole Finlaysonia. Viime viikolla ja koko virkavapaan aikana en tarvinnut jotain pehmeää minun ja maailman väliin, mutta nyt kun se on taas ajankohtaista, niin mitä luulette, pitäisikö vaihtaa sänkyyn Finlaysonin lakanat? Auttaisiko se?\nKirjoittanut Rooibos klo 16.27 0 kommenttia\nEn jaksa kirjoittaa tänään. Nukuttaa. Huomennakaan en kirjoita, koko ilta menee ratsastustunnilla. Ehkä sitten torstaina.\nYhdeksän tuntia töissä. Jotkut asiat palaavat: hermostunut olo rinnassa, tunne siitä, että sydän ei rauhoitu leposykkeeseen tai edes normaaliin työpäivän aikana. Märät kainalot. Virkavapaalla pärjäsin Rexonalla, huomenna koitan ehtiä apteekkiin ostamaan vähän tujumpia aineita. Tiesinhän minä, ettei tämä alku ole varsinaista lepolomaa; kyllä se siitä. Anoin jo joulun välipäivät lomaksi - puolitoista viikkoa vapaata - siinä ehtii joulun viettämisen lisäksi jo kirjoittaakin vähän.\nTöiden jälkeen kävin viinilasillisella ystävän kanssa. Ravintolassa tuoksui ruoka, punkku maistui ja oli helpottavaa purkaa tunnelmia. Oli oikeasti tosi mukavaa. Juteltiin kirjoittamisestakin ja se tuntui hyvältä, toi oikean elämän taas lähelle virkatyön pimennosta.\nNukuttaa. En ole pedannut sänkyä pariin päivään - tämäkin on tuttua, se, että sängyn ehtii pedata vain viikonloppuaamuina.\nVähän on nyt latistettu olo. Niin kuin joku olisi taputtanut päähän liian lujasti. No, kyllä se siitä, kunhan tähän tottuu. Huomenna on ratsastus ja torstaina itsenäisyyspäivä. Sitäpaitsi, onhan minulla vielä tämä uho: eivät ne minua saa. Ja ikävä. Ikävä Zeetaa, Epsilonia ja Eetaa.\nTäällä ollaan, valmistamassa siirtymistä takaisin normaalielämään. Virkavapaa oli ja meni, autuaalliset kahdeksan viikkoa, ja nyt on tarkoitus siirtyä takaisin siihen, mitä oli ennen virkavapaata: on Rooibos, joka käy töissä ja kirjoittaa.\nOlen valmistautunut paluuseen juomalla eilen runsain määrin viinaa. Armollisesti krapula jätti minut väliin jakaessaan tämän sunnuntain päävoittoja, joten olen silittänyt, pessyt koneellisen pyykkiä, käynyt ulkona tassuttelemassa ja syönyt siskon luona runsaan ja epäterveellisen krapulapäiväaterian. Viime yönä, kun kävelimme baarista kotiin, oli aivan täydellinen keli. Seurueen muut kolme ihmistä kirosivat kovaa tuulta ja vaakasuorassa pyryttävää lunta, mutta minusta sää oli ihana. Kaikki oli niin kovin nättiä lumipyryn keskellä. Harmi, että tänään on plusasteita ja ulkona kuuluu lorina, kun loska tiivistyy vedeksi. Olisin niin mielelläni ottanut talven.\nÄsken huomasin, mitä Zeetaan pitää vielä lisätä ja seuraavaksi käyn sen kimppuun. Sitten silitän lisää ja katson telkkaria. Tiskaan jos viitsin, en jos en viitsi. Yritän pysyä positiivisesti asennoituneena ja keskittyä niihin kivoihin asioihin, mitä töiden jatkuminen tuo tullessaan. Sitäpaitsi onhan minulla illat, jolloin voin käydä jumpassa, lähikuppilassa, nauttia kotona olemisesta, laittaa ruokaa... ja kirjoittaa.\nps. mikäli tänne eksyy uusia tuttavuuksia, tervetuloa, ja käykää toki vilkaisemassa entistä elämääni, löytyy linkkilistalta ylimmäisenä.\nKirjoittanut Rooibos klo 16.37 2 kommenttia